ועדת המשנה לענייני תכנון ובנייה ברשויות הדרוזיות, כנסת 20, פרוטוקול מספר 4, 2017-07-18 12:09

חמד עמאר: צהריים טובים לכולם, אנחנו פותחים את ועדת המשנה בנושא תכנון ובנייה וקידום תכניות המתאר המפורטות של היישוב יאנוח ג'ת.

חמד עמאר: אנחנו כוועדת משנה לקחנו על עצמנו לקדם את הנושא של תכניות מתאר ומפורטות של היישובים הדרוזים ובעצם כל יישובי המיעוטים.

חמד עמאר: אנחנו קיימנו לפני הישיבה הזאת ישיבה בקשר ליישוב שפרעם.

חמד עמאר: אנחנו נמשיך עכשיו עם יאנוח ונבדוק איפה אנחנו מתקדמים בנושא של מפורטות.

חמד עמאר: אני יודע שביאנוח, אם אני טועה בכמה דברים, אני מבקש מראש המועצה לתקן אותי.

חמד עמאר: תכנית המתאר וקו כחול אושרה בשנת 2012, חולק לחמישה עשר מתחמים.

חמד עמאר: התחילו משני מתחמים כפיילוט לתכנון.

חמד עמאר: הבנתי שנפתח על עוד מתחם.

חמד עמאר: אנחנו רוצים לבדוק איך זה מתקדם, איך אנחנו כוועדת משנה כאן יכולים לקדם את הנושא, איך יכולים להסיר את החסמים אם יש חסמים בדרך, איך אנחנו יכולים לעזור.

חמד עמאר: תפקידנו כנבחרי ציבור וכנציגי ציבור וכמחוקקים שאמורים ללוות ולבדוק גם את הרשויות והמועצות המקומיות, לראות איך אנחנו יכולים לעזור.

חמד עמאר: אני באמת רוצה לברך את ראש המועצה המקומית יאנוח ג'ת, את הצוות שאיתו, המהנדס וכל האורחים שהגיעו איתם.

חמד עמאר: אני רוצה לברך את חברי אבו מערוף שמלווה אותי גם בנושא של תכנון ובנייה בכל הוועדות ואנחנו ביחד מנסים לקדם את הנושא.

חמד עמאר: אני רוצה לתת לו להגיד כמה משפטים ואז נשמע את ראש המועצה ונלך גם עם מנהל התכנון, גם המהנדס של המועצה.

חמד עמאר: נשמע את התושבים ונראה איך ביחד אנחנו יכולים לקדם ולהסיר חסמים.

חמד עמאר: בבקשה, חברי.

עבדאללה אבו מערוף: תודה רבה.

עבדאללה אבו מערוף: שלום לכולם.

עבדאללה אבו מערוף: כבוד היושב ראש, טוב שיש אצלנו שיתוף פעולה בזמן האחרון, מה שאני רואה כאן, בשנה-בשנתיים האחרונות, בתכנון ובנייה.

עבדאללה אבו מערוף: אני באמת רואה שיש, לא אגיד מדיניות חדשה.

עבדאללה אבו מערוף: אפשר להגיד גם כיוון טוב.

חמד עמאר: אנשים טובים יושבים שם עכשיו.

עבדאללה אבו מערוף: כיוון שהוא חיובי ביותר ואכן אני אומר, מדיניות חדשה שאני הייתי רוצה לראות בה עוד כיוון יותר טוב, לכן אני מברך על כל הצעדים במיוחד בשנה וחצי האחרונות עם הוועדה הארצית ונציגים כאן שאני מכיר אישית.

עבדאללה אבו מערוף: אנחנו יושבים כאן בשביל לא רק לקדם, אפילו לשתף פעולה ולקדם את התכניות המפורטות והמתחמים והכל, וזה שאנחנו עושים דיונים נפרדים בכל יישוב ויישוב, זו היתה התכנית ואנחנו לא רק מעוניינים.

עבדאללה אבו מערוף: אנחנו רוצים לקדם אותם, שבעיית התכנון והבנייה ובעיית הדיור לא רק תיפתר לתמיד, המתארים ותכניות כוללניות ומתחמים ותכניות מפורטות, לכן צורת העבודה הזאת היא טובה מאוד ויעילה.

עבדאללה אבו מערוף: אנחנו מתייחסים לכל כפר ולכל תכנית בצורה ספציפית ואני בטוח שיצא מזה משהו.

עבדאללה אבו מערוף: עובדה שיש לנו התקדמות בהרבה מקומות.

עבדאללה אבו מערוף: אני מנצל את ההזדמנות להגיד תודה רבה למנהל התכנון שאכן בזמן האחרון עושים את מה שנדרש ומה שצריך וכך נמשיך, וכל מיני חסמים שישנם, אני חושב שאפשר להתגבר עליהם והתכניות יאושרו.

חמד עמאר: תודה רבה.

חמד עמאר: בבקשה, ראש המועצה המקומית.

<מעדא חסבאני: צהריים טובים לכולם.

<מעדא חסבאני: לי קוראים מעדא חסבאני, אני ראש המועצה המקומית יאנוח ג'ת.

<מעדא חסבאני: יחד איתי מהנדס הרשות, המהנדס, מר חאתם עג'מי שהוא מלווה אותי בהליכי התכנון.

<מעדא חסבאני: תחילה אני רוצה להביע באמת קודם כל הערכה לך כבוד היושב ראש וגם לחבר הכנסת שמלווה את הוועדה וישר כוח על העשייה שלכם ועל הבקרה ועל הדאגה והליווי הצמוד.

<מעדא חסבאני: שנית, אני מרגיש גם חובה באמת להביע הערכה רבה גם למנהל התכנון שמלווה אותי כרשות, מיכל מריל שהיא צמודה לכל התהליכים, אם זה בטלפון ואם זה בישיבות המעקב, בדיונים וכך הלאה.

<מעדא חסבאני: גם לוועדה המחוזית שמלווה אותנו מקרוב, בין אם זה דיונים רשמיים, פורמליים, בין אם זה התייעצויות, בין אם זה הכוונה כזו או אחרת, הוועדה המקומית וגם לוועדת המשנה של הרשות.

<מעדא חסבאני: אנחנו הקמנו ועדת משנה.

<מעדא חסבאני: לא חובה להקים ועדה כזו וראיתי לאור הצורך מהיום הראשון להקים ועדה כזו עם צוות מתוך חברי המועצה שהם מלווים אותי בתהליך.

<מעדא חסבאני: לכולם באמת מגיע ישר כוח.

<מעדא חסבאני: כפי שהבנתי את המצע של הדיון, אני תחילה אסקור בכללי את המצב התכנוני המתארי ביישוב יאנוח ג'ת על מרכיביו ומה הסטטוס שלו ולאחר מכן אני אגע בכמה נקודות בחסמים וצווארי הבקבוק או לצורך העניין נקודות שאנחנו צריכים להתייחס ולטפל בהן עכשיו ובמעלה הדרך בהמשך.

<מעדא חסבאני: תחילה, אנחנו מדברים בשני ישובים תחת מועצה אחת, המונים 6,400 תושבים.

<מעדא חסבאני: יאנוח הוא ישוב יותר גדול.

<מעדא חסבאני: ג'ת הוא היישוב היותר קטן שזה 4,200 תושבים, 300 תושבים יאנוח ו-2,100 ג'ת.

<מעדא חסבאני: זה ההרכב.

<מעדא חסבאני: המצב הסוציו אקונומי שלנו הוא 3 ולהבנתי המצב 3 הוא אפילו מטעה.

<מעדא חסבאני: הוא מצב יותר גרוע קצת.

<מעדא חסבאני: שטח השיפוט שלי מגיע לסדר גודל של כ-13,200 דונם.

<מעדא חסבאני: על זה אנחנו מדברים.

<מעדא חסבאני: לגבי כל סוגיית המתאר, במהלך שלוש השנים האחרונות מצאנו מצב שיש פערים בין התכניות המאושרות השונות משנת 87' עד 2013.

<מעדא חסבאני: יש לא מעט תכניות שחלקן סותרות אחת את השנייה, בין אם זה בתוכן ובין אם זה בתקנון, אז הדבר הראשון שהשלמנו אותו יחד עם הוועדה המקומית ועבר את אישור הוועדה המחוזית לשמחתי גם בג'ת וגם ביאנוח, אנחנו אחרי אישור התכנית וזה הסדיר לא מעט מהבעיות הפנימיות בתוך התב"ע הקיימת.

<מעדא חסבאני: קראנו לזה תכנית הקומפילציה, אז זה מהלך אחד שגמרנו אותו, עשה לנו לא מעט סדר.

<מעדא חסבאני: יש לנו היום תכנית אחת לכל יישוב, קומפילציה.

<מעדא חסבאני: יש לה תקנון אחד וברור לכולם.

<מעדא חסבאני: התכנית השנייה שאנחנו קידמנו זו תכנית ההרחבה מה שקראנו לזה, תכנית המתחמים.

<מעדא חסבאני: התכנית הזו היא תכנית כוללנית שהיא כוללת בסדר גודל של 688 דונם בשני היישובים ומחולקת לחמישה עשר מתחמים כאשר גודל המתחמים שונה ממתחם אחד למשנהו בהתאם לחלקות, לטופוגרפיה וכך הלאה, כאשר המועצה מיקמה את הקו הכחול של התכנית שהחלה התכנית הזו ב-2002.

<מעדא חסבאני: התכנית הופקדה ב-2009.

<מעדא חסבאני: מ-2009 עד 2013 נשמעו ההתנגדויות.

<מעדא חסבאני: ב-2013 סוכמו.

<מעדא חסבאני: ב-2015 קיבלה התכנית הזו תוקף למרות שאני ב-2014 ואני אתייחס לזה בהמשך, התנגדתי לאשר את התכנית מאחר שניתחתי אותה בצורה פרטנית והגעתי לסיכום משלים עם מנהל התכנון שאני אתייחס אליו, ועל בסיס הסיכום הזה אנחנו אישרנו את התכנית והקו הכחול אושר.

<מעדא חסבאני: מ-2015 אנחנו התחלנו את התהליך התכנוני.

<מעדא חסבאני: חשוב להצביע על שתיים או שלוש נקודות מהותיות שלהבנתי נוגעות גם לכלל המגזר הדרוזי.

<מעדא חסבאני: אני דואג למגזר הדרוזי אבל להבנתי גם הערבי, אבל אני כרגע מתייחס למגזר שלי.

<מעדא חסבאני: דרך הדוגמא של יאנוח ג'ת היא דוגמא מייצגת.

<מעדא חסבאני: מה עולה מניתוח הקו הכחול הזה וה-688 דונם?

<מעדא חסבאני: עולה כזה דבר, שקודם כל אנחנו מדברים באדמות בבעלות פרטית.

<מעדא חסבאני: אצלנו הרוב המוחלט כמעט לא מוכר ולא משכיר ולא בונה להשכרה.

<מעדא חסבאני: זו עובדה, לכן אחוז המימוש של הפוטנציאל התכנוני הוא נמוך.

<מעדא חסבאני: לצורך העניין, אבא שמחזיק דונם ומתוך הדונם הזה הוא צריך מגרש אחד, כלומר יש שלושה מגרשים, תכנונית הם במתאר.

<מעדא חסבאני: מיצוי לא, כלומר אין יכולת למצות את זה כי הוא לא צריך את הבנייה הזו והוא לא ימכור ולא יבנה להשכרה.

<מעדא חסבאני: המשמעות של הדבר לתכנית שלנו, שסדר גודל של 43% זה ארבע משפחות מתוך העשרים ושתיים ביאנוח קיבלו 43% מהפוטנציאל של התכנית.

<מעדא חסבאני: זה אומר ש-17 המשפחות הנותרות קיבלו אפס דונם כי אין להן או שלא נכלל החלק שלהן.

<מעדא חסבאני: זו המשמעות.

<מעדא חסבאני: המשמעות של הדבר הזה אומרת שארבעת המשפחות ימצו מתוך ה-43% שקיבלו בתוך המתאר.

<מעדא חסבאני: לא ימצו את ה-5%, 7%, 10%.

<מעדא חסבאני: כל השאר יהיה במתאר אבל הוא ללא מיצוי, ללא מימוש.

<מעדא חסבאני: זה פוגע.

<מעדא חסבאני: פעם אחת, אנחנו נראים כאילו לכאורה מצייר אותנו ותיכף תראו את המספרים, מצייר אותנו כאילו יש לנו עתודות לבנייה אבל הרוב של המשפחות, אין לו את זה.

<מעדא חסבאני: זה נתון מטעה מאוד וכדאי מאוד שאנחנו נהיה ערים לנקודה הזו.

חמד עמאר: מ-2009 אני מעלה את הנושא.

חמד עמאר: דוגמא ברורה.

חמד עמאר: אז דיברו על בית ג'אן.

חמד עמאר: בבית ג'אן יש עשרות דונמים שאף אחד לא מנצל.

חמד עמאר: אמרתי להם שזה שטח פרטי.

חמד עמאר: אף אחד לא יחייב מישהו למכור את הקניין שלו.

חמד עמאר: אם לא ינצלו אותו אף פעם אז הבעיה נמצאת בכל היישובים הדרוזים ובעצם בכל היישובים שיש לך קרקע פרטית.

<מעדא חסבאני: יש לי בג'ת למשל שלוש משפחות מתוך השלוש עשרה שמחזיקות 86% מההרחבה.

<מעדא חסבאני: כל השאר לא.

<מעדא חסבאני: אני תיכף אתייחס לססטוס המתחמים, אחד אחד, כלומר מה מצבנו.

<מעדא חסבאני: אני אמשיך את הסקירה של התכניות.

<מעדא חסבאני: התכנית השלישית שלי היא תכנית שכונת חיילים משוחררים ביאנוח.

<מעדא חסבאני: זו תכנית שהחלה ב-93'.

<מעדא חסבאני: אני נמצא היום במיצוי פוטנציאל לתכנית ושיווקתי לאחרונה, כלומר היה לנו שיווק לפני כשנה של 92 יחידות דיור והן כבר בשלבי בנייה ויש לי עוד סך הכל שמונה מגרשים שהם זמינים ועומדים לקראת מה שנקרא שיווק.

<מעדא חסבאני: זה מה שמותר לי בתוך התכנית הזו.

<מעדא חסבאני: אני העליתי את הסוגיה הזו בפני שר הבינוי והשיכון בפגישת העבודה הראשונה שלנו ואכן אושר לנו להוביל תכנית הרחבה שאני קיבלתי גם את התקציב ואני אתייחס אליה בהמשך, על סדר גודל של 550 יחידות דיור.

חמד עמאר: אתה מדבר על שכונת חיילים משוחררים.

<מעדא חסבאני: הרחבה לשכונת חיילים משוחררים שהיא באה על בסיס שטח אדמות מדינה בשטח השיפוט שלנו עם הסכמה חתומה לשינוי גבולות ביני לבין מטה אשר על מנת לקדם את התכנית הזו.

<מעדא חסבאני: התכנית הזו היא בתהליכי תכנון עם צוות תכנון שהוא כבר נמצא בתהליך תכנון מתקדם.

<מעדא חסבאני: אנחנו אמורים מחר להיות פה עוד פעם בירושלים על מנת לסכם מול משרד השיכון את הפרוגרמה הסופית ולרוץ לכיוון.

<מעדא חסבאני: הרעיון שלי ללכת לכיוון מסלול הותמ"ל.

<מעדא חסבאני: זה הדיון של מחר על מנת לסכם ולהגיע להכרזה והליכה למסלול ותמ"לי אחרי שהיינו בוועדה המחוזית בדיונים וסיכומים ואנחנו נמצאים במצב הזה.

<מעדא חסבאני: אני מקווה שאכן הדבר הזה ישתחרר מחר ונוכל להתקדם קדימה על מנת באמת לקדם.

חמד עמאר: את הקרקע כבר קיבלתם?

חמד עמאר: כי משרד השיכון לא אחראי על הקרקע.

חמד עמאר: מי שאחראי על הקרקע זה מנהל מקרקעי ישראל שהוא כפוף למשרד האוצר.

<מעדא חסבאני: היינו במנהל.

חמד עמאר: אנחנו נשמע אם היא יודעת על הנושא הזה.

חמד עמאר: אנחנו נשמע גם את הנציגה של רשות מנהל מקרקעי ישראל.

<מעדא חסבאני: בג'ת, לשמחתי תכנית שהיתה ישנה ב-2005, החלה.

<מעדא חסבאני: היתה תקלה עם המתכנן ואז התכנית הזו כמעט גססה ומתה.

<מעדא חסבאני: אני החייתי את התכנית והתכנית הזו הגיעה לאישור ואושרה ויש לנו היום בג'ת בשכונת חיילים משוחררים עוד 300 יחידות דיור מאושרות ואנחנו הולכים לקראת שיווק, אז כך שפתרנו את הבעיה בג'ת ויש לנו עתודה טובה.

<מעדא חסבאני: כרגע הבעיה מתמקדת בחיילים משוחררים ביאנוח בלבד.

<מעדא חסבאני: יש עוד משהו בצד התכניות למגורים.

<מעדא חסבאני: התברר לי שהתכנית הכוללנית של המתחמים ביאנוח ג'ת היא תכנית שלא התייחסה בכלל למרכיב הכלכלי ואז אני תבעתי ממנהל התכנון לאשר לי להקים אזור תעסוקה ותעשייה זעירה על מנת באמת לקדם מרכיבים כלכליים בתוך היישוב, ואכן קיבלתי תקציב ממשרד הכלכלה.

<מעדא חסבאני: קיבלתי 2 מיליון שקל ואני יצאתי לדרך.

<מעדא חסבאני: יש לי כבר בחירה של צוות תכנון ואנחנו יוצאים לדרך לאתר שטח, אדמות מדינה ולהקים אזור כזה, אז יצאנו גם פה לתהליך.

<מעדא חסבאני: הדבר הבא בסיכום מול מנהל התכנון שהוא סוכם בכתובים ועדיין תקוע ואני אגיד על מה תקוע, זה אותן משפחות שלא נהנו מתכנית ההרחבה.

<מעדא חסבאני: כשהוכחנו שזה המצב והיתה הסכמה לתת לנו עוד סדר גודל של 300 דונם צמודי דופן לקו הכחול, שאותן משפחות שאין להן חלקות בפנים, אז אנחנו התחלנו את תהליך המיפוי.

<מעדא חסבאני: התחלנו לאתר את האנשים האלה וגם את החלקות שלהם ולבדוק אותם.

<מעדא חסבאני: היה לי סיכום עם שר האוצר שהוא יעמיד לנו סדר גודל של מיליון וחצי שקל לטובת המשימה הזאת.

<מעדא חסבאני: לצערי הדבר הזה לא מתקדם ואנחנו תקועים.

<מעדא חסבאני: כל הניסיונות למצוא לי את הפתרון איך להעביר את הכסף, לא צלחו, לכן אני בעניין הזה תקוע למרות שהצורך שלי אחרי שקצת התנסינו עם שאר המתחמים, הוא לא רק כפול.

<מעדא חסבאני: צריך סדר גודל של 3.3 מיליון שקל להגיע לתצ"ר, אבל את המיליון וחצי על מנת לצאת לדרך, שהייתי אמור לקבל, אנחנו לא קיבלנו אותם ובעניין הזה אני תקוע ואני מקווה שאנחנו נצליח לפרוץ את הדרך להתקדם.

<מעדא חסבאני: מה סטטוס המתחמים בתכנית הכוללנית שלי ב-1, 8, 2, 3, 4, זו תכנית ההרחבה?

<מעדא חסבאני: אחד, במתחם 2, 7 ו-11, יש לי שם 207 דונם בקיבולת 408 יחידות דיור.

<מעדא חסבאני: אנחנו השלמנו את התכנון המפורט.

<מעדא חסבאני: אני השלמתי את האישורים.

<מעדא חסבאני: אושרה הפקדה בתנאים בנובמבר 2016.

<מעדא חסבאני: אני היום אחרי השלמת כל התנאים.

<מעדא חסבאני: אנחנו עומדים לקראת פרסום וחשבתי שעכשיו אנחנו כבר נבשר פה בוועדה שאנחנו יוצאים לפרסום היום, אבל זה יקרה מחר-מחרתיים עד שאורי אילן חותם.

<מעדא חסבאני: סך הכל טכנית.

<מעדא חסבאני: הכל אחרי כבר.

<מעדא חסבאני: אנחנו יוצאים לפרסום וזה אומר, אנחנו מפרסמים את שלושת המתחמים ושניים מתוך המתחמים, השלישי 11, יתעכב בעוד שבועיים.

<מעדא חסבאני: יש בו עוד איזה פריט קטן שצריך לסגור אבל אנחנו בעניין הזה קפצנו בהחלט לא מדרגה, זו קומה, כי בעצם הדבר המשמעותי באישור הזה, זה שאנחנו בעצם קבענו קריטריונים ומודל לגבי האיחוד והחלוקה, לגבי התנאים והגענו להסכמות בינינו לבין הוועדה המחוזית, שהן קיבלו את ברכת הדרך גם של מנהל התכנון ועל בסיס זה אנחנו במודל הזה נלך קדימה.

חמד עמאר: ו- 2 ו-7?

<מעדא חסבאני: 2, 7, אני כבר בפרסום.

חמד עמאר: ומתי אנשים יכולים לקבל אישורי בנייה כאן?

<מעדא חסבאני: בשלושה חודשים.

<מעדא חסבאני: דרך אגב, אני יכול רק להגיד אולי גם נוגע לזמנים.

<מעדא חסבאני: במהלך התכנון אני מוביל את זה כל שלושה שבועות ואני מקיים דיון אישי.

<מעדא חסבאני: זה סדר גודל של כמה שעות טובות כולל התושבים בפנים.

<מעדא חסבאני: השקיפות מוחלטת.

<מעדא חסבאני: שוויון.

<מעדא חסבאני: 30% הפרשה לכולם.

<מעדא חסבאני: זה מבנה קיים, לא נוגעים בו, אין הריסה אלא מתאימים את החליפה למצב הקיים.

<מעדא חסבאני: מתעקשים למצוא לשלב את איכות החיים העתידית שאנחנו רוצים לראות אותה בעתיד ברחוב, בכבישים ובשטחים הציבוריים וכך האלה.

<מעדא חסבאני: הכל מוטמע בפנים.

<מעדא חסבאני: זה בדיוק המודל האידיאלי שאני רוצה אותו, אבל במסגרת האילוצים זה המיטב שאפשר לעשות וכך אנחנו הולכים והגענו לחלופה 26 עד שהפקדתי אותה.

<מעדא חסבאני: יש לי מעל 95% הסכמה לגבי החלוקה ולגבי כל מה שיש בפנים.

<מעדא חסבאני: אני מקווה שלא יהיו לי התנגדויות אבל אנחנו נפרסם.

<מעדא חסבאני: אם הכל ילך כשורה וכך אני מצפה, שלושה חודשים מגמר פרסום ולאחר מכן עוד שלושה שבועות למתן תוקף או חודש.

<מעדא חסבאני: לצורך העניין, חצי שנה, אנחנו נראה את עצמנו אחרי כל התהליך אם אין התנגדויות.

<מעדא חסבאני: אם יש התנגדויות אנחנו נראה על מה מדובר.

<מעדא חסבאני: אני לא יודע מה יעלה שם.

<מעדא חסבאני: זה המצב שלנו פה.

<מעדא חסבאני: המתחמים, יש 10, 8, 12 ו-6 שהם בסדר גודל של 228 דונם, קיבולת 523 יחידות דיור.

<מעדא חסבאני: אנחנו לקראת סיום תהליך התכנון המפורט.

<מעדא חסבאני: פה אנחנו לקראת דיון בוועדה, כלומר להגיע לוועדה המחוזית כי אנחנו פה כמעט השלמנו את כל התכנון.

<מעדא חסבאני: החלופות כמעט הסופיות המסוכמות לקראת סגירה ואז אנחנו נרוץ לוועדה המחוזית.

<מעדא חסבאני: דרך אגב, המתחמים האלה, זו לא פעם ראשונה שוועדה מחוזית נחשפת אליהם וגם לא מנהל התכנון, כי מיכל עושה צעד יפה שאחת לכמה זמן עושה דיון סטטוס על מנת לראות האם התכנון הוא באמת בכיוון הנכון ואיפה יש חסמים וצווארי בקבוק, תקלות, ליישר אותם כולל בדו שיח הזה בין מנהל התכנון לבין הוועדה המחוזית, אז בעניין הזה אני מקווה שהתוצר שאנחנו מביאים לוועדה המחוזית הוא תוצר כזה שהוא גם יעבור ולא יהיו לנו תקלות.

<מעדא חסבאני: נקווה שזה המצב.

חמד עמאר: גם נושא של איחוד וחלוקה כאן הסתיים עד כמה שאני מבין.

<מעדא חסבאני: דרך אגב, איחוד וחלוקה אצלי הוא עד רמת המגרש.

<מעדא חסבאני: אני מדבר עד רמת המגרש, לא איחוד חלוקה של חלקה.

<מעדא חסבאני: אנחנו מדברים עד רמת המגרש וזה עושה עבודה קשה, חיים לא קלים בכלל, אבל אני מאמין שזה בסופו של דבר יותר טוב לאזרח שלי ולכן אני הולך על זה עם כל הקושי שיש.

<מעדא חסבאני: המתחמים 1, 4, 5, 13, 14 בגודל של 205 דונם, בקיבולת 492 יחידות דיור.

<מעדא חסבאני: אנחנו יצאנו לדרך עכשיו.

<מעדא חסבאני: גמרנו את כל התהליך הארגוני, הטכני, בחירת המתכננים, הוצאת כל הבעלויות והתסריטים למיניהם ואנחנו התחלנו את הליך התכנון.

<מעדא חסבאני: אני מעריך, על פי הניסיון המצטבר כרגע אצלנו שסדר גודל לקראת נובמבר-ינואר אני אשלים את התכנון הזה.

<מעדא חסבאני: זה אומר לנו לצורך העניין, באופטימיות זהירה, בינואר-פברואר להבנתי ברוב המתחמים שלנו נהיה אחרי תכנון מפורט.

<מעדא חסבאני: זה פחות או יותר לגבי המתחמים האלה.

<מעדא חסבאני: לגבי מתחם 3, 9, 15 שהם בגודל 58 דונם, בקיבולת 125 יחידות דיור, לזה אין לנו תקציב ולכן אנחנו לא נגענו במתחמים האלה.

<מעדא חסבאני: הם לא מתוקצבים.

חמד עמאר: כמה כל מתחם תוקצב?

<מעדא חסבאני: זה שונה ממתחם אחד לשני.

חמד עמאר: בערך, מתחם ראשון של 2, 7, 11, כמה תוקצב?

<מעדא חסבאני: תיכף נגיד לך בדיוק איפה הטבלה שלך.

<חאתם עג'מי: 2 ו-7 תוקצב ב-900,000 שקל ו-11 ו-10 תוקצב ב-400,000 שקל.

חמד עמאר: ו-8 ו-12 ו-6?

<חאתם עג'מי: 8 -12 תוקצב ב-466,000 שקל.

חמד עמאר: ויש עוד מנה נוספת.

<קריאה: לזה אושרה לכם תוספת.

<חאתם עג'מי: ומתחם 6 בכ-300,000 שקל.

חמד עמאר: בעצם ב-1, 4, 5, 13 אין לך בעיה תקציבית.

<מעדא חסבאני: אני אגיד איפה הבעיה התקציבית.

<מעדא חסבאני: הבעיה התקציבית שלי במתחמים 2, 7, ו-11, יש לי כסף צבוע, קיים עבור תכנון מפורט עד רמת אישור תכנון אבל אנחנו מדברים על תצ"ר מאושר.

<מעדא חסבאני: תצ"ר מאושר למתחמים האלה לא הועמד לתקציב ואני צריך להשלים תצ"ר מאושר כפי שהתחלנו, לתושבים.

<מעדא חסבאני: זה עוד 300,000 שקל עבור שלושת המתחמים הראשונים.

<מעדא חסבאני: לגבי המתחמים 10, 8, 12 ו-6 יש לי גם מתוקצב עבור תכנון מפורט עד רמת אישור.

<מעדא חסבאני: תצ"ר חסר לי ל-6 ו-10 שני מתחמים של משרד השיכון שזה 310,000 שקל.

<מעדא חסבאני: לגבי המתחמים 1, 4, 5, 13, 14, מתוקצב, כלומר יש לי את הכסף.

<מעדא חסבאני: לגבי מתחמים 3, 9, 15, אין לי תקציב ואני צריך 640,000 שקל, זו הערכה שלי לפי כמות הדונם והניסיון המצטבר קודם, עד תצ"ר.

<מעדא חסבאני: זה מה שחסר לי לגבי תקציבים למתחמים האלה.

<מעדא חסבאני: יש עוד חסמים נוספים בתקציב.

<מעדא חסבאני: תיכף ניגע בהם.

<מעדא חסבאני: מהם החסמים והפערים?

<מעדא חסבאני: תקצוב, תכנון כלל המתחמים.

חמד עמאר: בוא נתחיל להתכנס לסקירה שלך כי אני רוצה לשמוע גם את מנהל התכנון.

<מעדא חסבאני: באתי מהצפון לפה.

<מעדא חסבאני: תן לי על כל שעה עשר דקות.

<מעדא חסבאני: זה חשוב.

חמד עמאר: אתה כבר מדבר עשרים וחמש דקות.

חמד עמאר: בבקשה.

<מעדא חסבאני: אני אתכנס.

<מעדא חסבאני: יש לי בעיה אחת בנושא התקצוב, מעמיד אותי כראש רשות בתוך היישוב שלי במצב מאוד בעייתי חברתית.

<מעדא חסבאני: למה אני לוקח את המתחם הזה ולא את המתחם ההוא?

<מעדא חסבאני: האם בגלל קרבה משפחתית, האם בגלל קרבה פוליטית?

<מעדא חסבאני: האם בגלל פלוני, אלמוני?

<מעדא חסבאני: זה דבר מאוד בעייתי, לכן אנחנו חייבים לראות בתכנון המתחמים במקביל.

חמד עמאר: אבל אנחנו קיימנו דיון על תכנית החומש ומשרד השיכון היה כאן והיו גם ראשי רשויות כאן וכולם טענו שמשרד השיכון העביר להם את כל הכסף לתכניות מפורטות.

חמד עמאר: כולם שיבחו את משרד השיכון.

חמד עמאר: אני זוכר את הדיון.

<מעדא חסבאני: יש שלוש מועצות שמקבלות תקצוב לתכנון המפורט ממשרד השיכון.

<מעדא חסבאני: שאר המועצות מקבלות את חומש דרך מנהל התכנון.

<מעדא חסבאני: זה שני דברים נפרדים.

חמד עמאר: אבל גם במנהל התכנון לא חסר כסף בתכנית החומש של העדה הדרוזית בנושא תקציב למפורטות, אם אני לא טועה, כי אני מכיר את התקציבים שם.

<מעדא חסבאני: זה אחד, להשלים את התכנון של המתחמים.

<מעדא חסבאני: ב', לתצ"רים.

<מעדא חסבאני: הנקודה השנייה היא משמעותית מבחינתי וקריטית מאוד, זה לאותם אנשים בתכנית המשלימה שיש לי סיכום כתוב מול מנהל התכנון, מוכר לצורך וזה היה חלק בלתי נפרד מאישור התכנית.

<מעדא חסבאני: לאנשים האלה אין לי תשובה.

<מעדא חסבאני: הם לא נהנו, וזה הרוב, ואנחנו צריכים להשלים את התכנית הזו וצריך לתקצב אותה.

<מעדא חסבאני: זה 3.3 מיליון שקל.

חמד עמאר: אתה מדבר על מה שהבטיח שר האוצר, 1.5 מיליון.

<מעדא חסבאני: נכון, להשלים אותה ל-3 אבל קודם כל לתת לי את ה-1.5 מיליון.

חמד עמאר: לא להשלים, לקבל את ה-1.5 מיליון ואז נדבר על - - -

<מעדא חסבאני: לצאת לדרך עם האנשים.

<מעדא חסבאני: דרך אגב, מה שמדאיג אותי בסיפור הזה, בחלק מהחלקות יש שם בנייה בפועל מחוץ לקו כחול.

<מעדא חסבאני: אנחנו פה בבעיה ואני לא רוצה להגיע לזה.

<מעדא חסבאני: יש לי עוד סוגיה.

<מעדא חסבאני: אני הבנתי לאורך כל הדרך ואני מדגיש את זה כל הזמן ואני מקווה שאני לא טועה בהבנה שלי.

<מעדא חסבאני: ברגע שאושרה תכנית, אישור התצ"ר הוא לא תנאי להנפקת ההיתר לתושב, כי לוקח להכין את התצ"ר עם כל הבלגאן לא פחות משנה ומשהו במקרה הכי טוב, אם לא יותר, לכן זה היה תנאי שהעלינו אותו לאורך כל הדרך ואני מקווה שאנחנו בדבר הזה נתבסס על תכנית האיחוד וחלוקה שאושרה כחוק ולתת היתרים לתושבים.

<מעדא חסבאני: בתוך התכנון המפורט יש לנו מגרשים בבעלות המדינה כי הם היו מושות ופירקנו את השותפות הזו.

<מעדא חסבאני: אני הייתי רוצה לראות באמת שמנהל מקרקעי ישראל יוצא לשיווק החלקות האלה לתושבים כחלק מהמענה, ומייד, לא להמתין עד השלמת כל אישור התכנית ולאחר מכן אלא במקביל מתחם מאושר, שהמנהל - - -

חמד עמאר: בתוך המתחמים יש הרבה קרקע מנהל?

<מעדא חסבאני: יש לי אדמת מדינה שהיה בשותפות עם התושבים.

<מעדא חסבאני: פירקנו את השותפות.

<מעדא חסבאני: הגענו להסכמה, כלומר גם הבעלים וגם התושבים מסכימים.

<מעדא חסבאני: יש מגרשים.

<מעדא חסבאני: המגרשים האלה, אני רוצה שישווקו וזה חלק מהמענה למשפחות שלא נהנו, שהם יהיו הראשונים שיזכו.

חמד עמאר: כמה מדובר בכל המתחמים?

<מעדא חסבאני: עוד לא גמרנו את כל התכנון אבל כבר מצטברת כמות.

<מעדא חסבאני: לא מדובר במאות אבל עשרות, כלומר עשרים-שלושים מגרשים.

<מעדא חסבאני: מבחינתנו זה לא רע בכלל, כלומר עוד עשרים משפחות.

חמד עמאר: ולמה לא מבני ציבור?

<מעדא חסבאני: אני מדבר מעבר למבני ציבור.

<מעדא חסבאני: מה שצריך לקחת מבני ציבור, לקחתי.

<מעדא חסבאני: הכנו פרוגרמה, אושרה.

חמד עמאר: לא, עתודה למבני ציבור.

<מעדא חסבאני: יש לי.

<מעדא חסבאני: אני הכנתי פרוגרמה לכל היישוב כולל הרחבה שלו לגבי מבני ציבור.

<מעדא חסבאני: אני סגור.

<מעדא חסבאני: אני אומר, בואו ננצל את המגרשים הבודדים האלה שזה עשרה-עשרים מגרשים.

<מעדא חסבאני: בואו נשווק אותם למשפחות שאין להם, שלא נהנו, כחלק מהמענה.

<מעדא חסבאני: פירוק השותפות בקרקע שהיא במושה.

<מעדא חסבאני: קיים בתוך היישוב.

<מעדא חסבאני: זה לא בתכנית ההרחבה.

<מעדא חסבאני: בתוך התב"ע המאושרת.

<מעדא חסבאני: לצורך העניין, בקומפילציה.

<מעדא חסבאני: יש שם עדיין מושות, כלומר שותפות בין המדינה לבין בעלים.

<מעדא חסבאני: המדינה אומרת, הבעלים יכינו תכנית חלוקה.

<מעדא חסבאני: הבעלים אומרים, המדינה תכין, כי זה הרבה כסף ואין להם יכולת לעשות את זה.

<מעדא חסבאני: אם מדברים על פתרון בעיות מצוקת הדיור, זה חלק מזה.

<מעדא חסבאני: אם המנהל יוביל פירוק שותפות, יכין תכנית, אז זה אומר, אותם מגרשים גם ישווקו לתושבים וככה כולנו נרוויח, גם פעם אחת הסדרנו את המצב, ב', שיווקנו עוד מגרשים.

<מעדא חסבאני: יש לנו בתוך היישוב גם בתב"ע הישנה בעיה תכנונית שגם היא משחררת מגרשים.

<מעדא חסבאני: תכנון הכבישים לא תואם תכנונית.

<מעדא חסבאני: מתוכננים במקום מסוים ובפועל קיימים במקום אחר.

<מעדא חסבאני: הכבישים האלה, אי אפשר להשתמש בהם כי בנו עליהם, קיבלו היתרים כדת וכדין, משהו אבסורד, אבל בתכנון מופיעים עדיין רצועות דרך.

<מעדא חסבאני: אם אנחנו נקבל תקציב על מנת להכין תכנית שאומרת להתאים את התכנון למצב הקיים, אנחנו משחררים לא מעט מגרשים בתוך היישוב.

<מיכל מריל: ותכנית הקומפילציה לא הסדירה את זה?

<מעדא חסבאני: לא.

<מעדא חסבאני: אימצה את המצב הקיים.

<מעדא חסבאני: זה אחת התקלות שהיו שם.

<מעדא חסבאני: הדבר האחרון שאני רוצה להגיד בכללי, אני רוצה שאנחנו כולנו, וגם למנהל אני אומר את זה וגם לוועדה המחוזית, נאמץ את המדיניות ואת העקרונות שאנחנו לקחנו אותם בשלושת המתחמים שמאושרים עכשיו ונטמיע את כל השאר, זה צפיפות דיור, מספר דירות קיימות, לא ניגע בהן, אחוז ההפרשה לא ישונו כי כל שינוי זה יביא אותנו למלחמת עולם בתוך היישוב, להגיד למה דווקא בזה עשית ככה ופה עשית ככה.

<מעדא חסבאני: זה יטרפד את כל התהליך במיוחד שאנחנו נכנסנו לאיזשהו מסלול שהוא נראה הגיוני, סביר.

<מעדא חסבאני: שלושת הדברים האחרונים שהם ברמה כללית.

<מעדא חסבאני: אנחנו את היועץ עוד לא קיבלנו, מיכל.

<מעדא חסבאני: זה תקצוב היועצים.

<מעדא חסבאני: לא מתוקצבים.

<מיכל מריל: אני ביררתי.

<מיכל מריל: אני אתייחס לזה בתשובה שלי.

<מעדא חסבאני: אוקיי, אני אשמח לפתרון כי אני צריך מישהו לידי שירכז את כל הדבר הזה.

<מעדא חסבאני: יש ששה-שבעה צוותי תכנון ואנחנו רוצים לעשות את זה מול התושבים ברמה הזו.

<מעדא חסבאני: בעומק זה אין מה לעשות.

<מעדא חסבאני: חייבים מישהו שירכז את זה.

<מעדא חסבאני: מהנדס הרשות לבד לא יכול לעשות את זה.

<מעדא חסבאני: זה בלתי אפשרי.

<מעדא חסבאני: זה לצד כל שאר הפעילות של המחלקה הזאת.

<מעדא חסבאני: אני מעלה את הסוגיה של הקפאת הליכים משפטיים.

<מעדא חסבאני: אנחנו חייבים להתעקש בתהליך התכנון להביא החלטה על הקפאת הליכים נגד אלה שבנו.

חמד עמאר: אין הקפאת הליכים?

<מעדא חסבאני: לא, אין הקפאת הליכים.

<מעדא חסבאני: אנשים נקראים עוד פעם.

חמד עמאר: כי אני שמעתי את נציגו של השר שדיבר על הקפאת הליכים.

<מעדא חסבאני: אני לא יודע.

<מעדא חסבאני: אני לא מדבר על הריסה.

חמד עמאר: הריסה לא היה ולא יהיה.

חמד עמאר: אנחנו מדברים על הקפאת הליכים.

<מעדא חסבאני: לא יודע.

חמד עמאר: אנחנו נשאל את מנהל התכנון אם יש הקפאת הליכים, אם הם מכירים את זה, כי אני לא מכיר את זה.

חמד עמאר: אני שמעתי רק את דוברו של השר ואנשי השר שדיברו על הקפאת הליכים.

חמד עמאר: אני שומע מראש המועצה שאין הקפאת הליכים.

<מעדא חסבאני: אני בשטח יכול להגיד, אין הקפאת הליכים.

<מעדא חסבאני: אנשים באים אלי עם דמעות בעיניים.

<מעדא חסבאני: זה כפל קנס.

<מעדא חסבאני: מכפילים את זה, מעמיסים על התושבים.

חמד עמאר: אבל לפחות נושא של חיבורי חשמל, האם נפתר?

<מעדא חסבאני: תיקון 57 אמר שעם ההפקדה ניתן ללכת לחיבור זמני.

<מעדא חסבאני: זה לא קורה בפועל.

<מעדא חסבאני: עד כאן.

חמד עמאר: תודה לך.

חמד עמאר: קיבלנו סקירה מאוד מפורטת ולא קיפחנו אותך.

חמד עמאר: שלושים וחמש דקות דיברת.

חמד עמאר: אני רוצה לשמוע את מנהל התכנון ואחרי זה נפתח את הדיון גם לאנשים שהגיעו.

חמד עמאר: בבקשה.

<מיכל מריל: טוב, קודם כל אני רוצה להגיד שמנהל התכנון פועל מכוח שתי החלטות ממשלה לתקצוב של תכניות מפורטות במגזר הדרוזי ופיתוח והעצמה של יישובים.

<מיכל מריל: החלק שניתן לתכנון מתחלק לשניים: אחד, לפי החלטה 2332, 8 מיליון.

<מיכל מריל: אחר כך היתה החלטה משלימה בעצם שהיא ההחלטה העיקרית שמדברת על סדר גודל של 40 מיליון.

<מיכל מריל: ההחלטה הראשונה, 8 מיליון, היתה שאיפה לתקצב את כל הרשויות ולכן התקציב שניתן לכל רשות היה יחסית לא גדול, אבל בכל זאת כבר יצאנו לתכנון עם רוב רובן של הרשויות שנקבעו בהחלטה.

<מיכל מריל: ההחלטה כוללת חמש עשרה רשויות, מתוכן שתיים עשרה רשויות מנהל התכנון אחראי, שלוש רשויות זה אבו סנאן, ג'וליס ובית ג'אן שזה תחת אחריות של משרד השיכון.

חמד עמאר: בעצם למנהל התכנון עומד 48 מיליון שקל לנושא, 40 ועוד 8.

<מיכל מריל: נכון, 48 מיליון שקל.

<מיכל מריל: מכוח החלטה 2332 בעצם אנחנו כבר בתכנון מתקדם ברוב הרשויות למעט רשויות שהיו בהן בעיות ספציפיות שלא יצאו לתכנון, חלק מחוסר תקציב וחלק מבעיות אחרות, הנדסיות, ססמיות וכל מיני דברים כאלה.

<מיכל מריל: רוב הרשויות, כבר התכנון הוא די מתקדם.

<מיכל מריל: לגבי החלטה 959 ששם בוצע 40 מיליון, גם כן אנחנו כבר התקדמנו עם זה.

<מיכל מריל: בחלק לא קטן של הרשויות נבחרו צוותי תכנון.

<מיכל מריל: יש עוד מהלך של התקשרויות.

חמד עמאר: בעצם ה-40 מיליון עדיין לא התחלנו לנצל.

<מיכל מריל: לא, את ה-40 מיליון עדיין לא התחלנו לנצל.

<מיכל מריל: זה מתקדם לפי הנסיבות.

<מיכל מריל: צריך לצאת למכרזים, הרשויות לא כל כך ידעו איך לצאת למכרזים.

<מיכל מריל: כרגע אני מדברת בראייה כוללת לא רק על יאנוח ג'ת.

<מיכל מריל: תיכף אני אתמקד ביאנוח ג'ת.

חמד עמאר: כן, זו אחת הבעיות שאני נתקל בהן.

חמד עמאר: אנחנו כבר יותר משנתיים אחרי אישור התכנית של ה-40 מיליון ואם אנחנו עדיין לא ניצלנו שקל אחד, כי בעוד שנתיים נגמרת התכנית ובסופו של דבר אני לא רוצה שהכסף יחזור לאוצר.

<מיכל מריל: אנחנו בחרנו ללכת במתווה של העברת התקציב לרשויות המקומיות שהן יובילו את התכנון וזה גם היה חלק מהבקשה שקיבלנו.

<מיכל מריל: אמרנו, בסדר, אנחנו לא נוציא מכרזים מטעמנו.

<מיכל מריל: מה שקרה, בנינו איזשהו מתווה עבודה, גיבשנו מן מסמך שנקרא מסמך הסכמות.

<מיכל מריל: במסמך הזה מצוין בעצם מה הן אבני הדרך ומה הציפיות שלנו מצוות תכנון, שזה יהיה צוות תכנון בעל ניסיון, איזה יועצים צריכים להיות ואיך יהיו התשלומים בהתאם לאבני הדרך.

<מיכל מריל: על המסמך הזה אמורים לחתום בעצם ראש המועצה, הגזבר, היועץ המשפטי ומנהל התכנון.

<מיכל מריל: ברגע שהמסמך הזה נחתם זה אומר שיש צוות תכנון שהוא גם מאושר על ידי מנהל התכנון.

<מיכל מריל: כיוון שנתקלנו גם בצוותים שהם לא כשרים לעשות את העבודה ולכן חשוב לנו אם זה תקציב ממשלתי - - -

חמד עמאר: כמה מועצות גמרו וחתמו כבר?

<מיכל מריל: עדיין לא נחתם מולנו.

חמד עמאר: אף לא חוזה אחד, אני יודע, כי קיימתי דיון כאן לפני פחות מחודש.

<מיכל מריל: אבל חלקם כבר עברו תהליך של מכרז.

חמד עמאר: אבל זה לא עיכב את כל הנושא של ההתקדמות?

<מיכל מריל: זה תהליך שהם לא רגילים.

<מיכל מריל: הרבה רשויות לא יודעות איך לעשות את זה ולכן הם גם נעזרו בנו.

<מיכל מריל: חלק מהמכרזים שהוציאו היו מכרזים שהם לא ממש טובים.

<מיכל מריל: אנחנו משתדלים לעזור בכל שאלה.

<מיכל מריל: אנחנו גם לומדים מיישוב ויישוב.

<מיכל מריל: אנחנו מעבירים דוגמאות מיישוב ויישוב כדי לעזור להם.

<מיכל מריל: אני חושבת שצריך פה קצת אסרטיביות והובלה של ראשי המועצות כדי שהתהליך הזה באמת יקרה, כי כסף יש כרגע ומה שנשאר זה כרגע להוביל תהליך של תכנון בצורה נכונה.

חמד עמאר: אבל מה ששמעתי זה שחסר לו כסף.

<מיכל מריל: רגע, תיכף אני אגע בדבר הזה.

<מיכל מריל: אני פשוט רוצה קודם כל שתבינו מהי מסגרת העבודה שלנו.

<מיכל מריל: אנחנו כרגע יכולים לעבוד מכוח החלטת ממשלה.

<מיכל מריל: אין לנו תקציב אחר.

<מיכל מריל: ברור לי שיש עוד צרכים.

<מיכל מריל: ברור לי שזה לא נגמר כאן.

<מיכל מריל: מישהו קבע את הסכום הזה וזה מה שעבר.

<מיכל מריל: אני שמעתי לא רק ממעדא אלא מעוד רשויות שחסר להן תקציב לכל מיני דברים.

<מיכל מריל: לנו אין אפשרות לתקצב את זה.

חמד עמאר: אבל ה-40 עדיין לא נוצלו.

חמד עמאר: מה חסר תקציב?

<מיכל מריל: זה לא שזה לא נוצל.

<מיכל מריל: <היו"ר חמד עמאר:> כל ה-40 מחויבים?

<מיכל מריל: כל ה-40 האלה מחויבים, כבר עבר ועדת מכרזים אצלנו ואנחנו כבר יודעים לשריין את הכסף לכל רשות.

<מיכל מריל: מעבר לזה, מה-40 מיליון האלה שריינו עוד 12 מיליון כתוספות להחלטה הקודמת, כי ההחלטה הקודמת דיברה על 8 מיליון לכל השניים עשר ישובים.

<מיכל מריל: כמובן שזה לא מספיק.

<מיכל מריל: הם יצאו כבר לדרך אבל חלקם ביודעין שזה לא מספיק.

<מיכל מריל: הם יצאו לדרך אבל אנחנו אמרנו שאנחנו נשלים ולכן שריינו כסף גם לתוספות.

חמד עמאר: מעבר ל-40 או מתוך ה-40?

<מיכל מריל: מתוך ה-40 שריינו לתוספות כי אנחנו לא רוצים למצוא את עצמנו באמצע תכנון, עוצרים, אז אנחנו שריינו תוספות.

<מיכל מריל: איפה שזה מספיק ואפשר לנצל את התוספות האלה לעוד תכנון, לעוד שטח, בבקשה, בוודאי שאפשר לעשות את זה.

חמד עמאר: אנחנו דנים על יאנוח.

חמד עמאר: איפה אנחנו עומדים ביאנוח מבחינה תקציבית ומה שחסר ומה שהציג מעבר למה שהובטח לו על ידי השר, 1.5 מיליון וכל ה-3.3 שחסר?

<מיכל מריל: אתם תקצבתם ב-400 ומשהו.

<מיכל מריל: יש לכם תוספת של עוד 800 ומשהו על החלטה 922, והחלטה 959 יש להם כ-1.2 מיליון, סדר גודל כזה לחמישה מתחמים נוספים שכבר נבחרו מתכננים.

חמד עמאר: זה בכל ביחד 2.5 מיליון שקל.

<מיכל מריל: אפשר לחתום על המסמך, להעביר לי משהו במייל שדיברנו עליו וצריך לצאת לדרך פשוט.

<מעדא חסבאני: חתמנו.

<מעדא חסבאני: כבר אחרי.

<מיכל מריל: קודם כל אני רוצה באמת לציין לטובה את העבודה של ראש המועצה.

<מיכל מריל: אני יכולה לראות את זה בראיה רוחבית של כלל הרשויות ובאמת מעדא עושה עבודה מדהימה, יוצאת דופן, שיכולה להוות באמת דוגמא לשאר הרשויות, אם זה בהובלה של התכנון, בנחישות ובהליכים מזורזים ובדבר שהוא מאוד מהותי שאנחנו מאוד תומכים בו ומעודדים וזה השימוש בכלי של איחוד וחלוקה.

<מיכל מריל: איחוד וחלוקה זה כלי שיכול לייצר בעצם איכות חיים טובה ביישוב, עם שטחי ציבור כמו שצריך, עם רוחב של כבישים נורמליים שאפשר לנסוע בהם, עם מדרכות, עם תאורה, עם חתכים של דרך נורמליים, של אפשרויות של הצללה וספסלים וכו' ולייצר פשוט איכות חיים ואנחנו חושבים שזה המתווה הנכון כדי לקדם תכנון ביישובים האלה, ביישובים של קרקע פרטית.

<מיכל מריל: התהליכים האלה הם תהליכים שדורשים איזושהי הבשלה.

<מיכל מריל: זה תהליך שביישובים שלא עברו מעולם את התהליכים האלה, מאוד קשה לקדם את זה, אבל אנחנו למדנו שאסור לעצור פה מכיוון שזה תהליך של הידברות, של דיאלוג, של אתה לומד אחד מהשני.

<מיכל מריל: יישוב אחד לומד מהשני ורואה שזה אפשרי בסופו של דבר ואנחנו רואים את ההתקדמות ביישובים שהם מאוד מסורתיים ושהיתה התנגדות גורפת לנושא של איחוד וחלוקה.

<מיכל מריל: אנחנו יודעים שעם התקדמות התהליכים של מפגשי שיתוף ציבור שאנחנו עושים עם התושבים, שהיישובים, שהמתכננים עושים עם התושבים, יש הרבה יותר הבנה של התהליך ולאט לאט אנחנו רואים את ההתקדמות מבחינת הקבלה של התהליך הזה, לכן אני חושבת שגם הוועדה הזאת צריכה אולי לעזור ולעודד ולתמוך ולהשתמש בכלי הזה כדי באמת לייצר תכנון טוב שהוא לטובת התושבים.

<מיכל מריל: אפשר לנצל את הקרקע בצורה יעילה.

<מיכל מריל: זה דבר נוסף שרציתי להגיד.

<מיכל מריל: לגבי הנושא הזה של אי מיצוי וחוסר יכולת למצות ולהכריח, אנחנו מודעים לזה.

<מיכל מריל: זה קיים בכל היישובים, לא רק ביישובים הדרוזים.

<מיכל מריל: זה קיים בכל המגזר הערבי.

<מיכל מריל: היום יש הרבה יותר הבנה מבחינת מנטליות הבנייה ותרבות הבנייה של המגזר והיום אנחנו בהחלט מתחשבים בהיבטים הקנייניים.

<מיכל מריל: אם בעבר זה היה מן דבר שלא כל כך נטו להתחשב בו, היום יש הרבה יותר הבנה לנושא הקנייני ולתרבות הבנייה, לכן אם אתה תראה, למשל התכנית של יאנוח ג'ת, הגבולות שלהם הם גבולות כאלה.

<מיכל מריל: זה לא גבולות רגולריים של תכנון אורבאני נכון אלא זה פשוט מוכתב, גושים, חלקות, מוכתב מבנה הבעלות על הקרקע ולכן היום יש הרבה יותר הבנה לנושא הזה והיא מוטמעת והיא מופנמת התכניות.

<מיכל מריל: לגבי צפיפויות בנייה.

<מיכל מריל: נגעת בעניין הזה.

<מיכל מריל: תראו, כל היישובים האלה הם יישובים שהם לאט לאט הופכים, גם במגזר הערבי, לא רק במגזר הדרוזי, ישובים שעוברים איזשהו תהליך של עיור, תהליך של כפר קטן שהולך ומתפתח והופך בעצם ליישוב שהוא עם מסה הרבה יותר גדולה ולכן אנחנו מאמינים שהשלביות הזאת של מעבר בהדרגה מיישוב כפרי קטן ליישוב שהוא גדול צריך להיות מלווה גם בפרמטריים תכנוניים הדרגתיים.

חמד עמאר: כן, אבל את מבינה שמה שאת אומרת עכשיו יקשה מאוד על ראש המועצה להתקדם במתחמים האחרים, כי הוא כבר התחיל בסטנדרט מסוים והצליח ואת אומרת שהוא הצליח, ולבוא ולשנות לו את זה באמצע, זה אומר לבוא ולהגיד לו, אני תוקע אותך כאן.

<מיכל מריל: קודם כל אני רוצה שתבינו את ההיבט המערכתי של הדבר הזה, את האמירה הכללית, את המדיניות בנושא הזה.

<מיכל מריל: אני עוד לא מדברת על יאנוח ג'ת, אבל אנחנו חושבים שזה הרבה יותר נכון למצות - - -

חמד עמאר: אולי בשלב הבא אחרי שמאשרים את המתחמים האלה.

חמד עמאר: אולי בעוד עשר שנים, חמש עשרה שנים.

<מיכל מריל: גם בשלב הבא יבואו ויגידו, אלה היו ארבע.

חמד עמאר: לא, עוד עשר, חמש עשרה שנים לא יוכלו להגיד.

חמד עמאר: אנחנו מדברים על מתחמים שעכשיו.

חמד עמאר: אני ישבתי, אמרתי להם, אחד, שניים, שלוש.

חמד עמאר: אישרתי את מתחם 2, 7 ו-11 ויבואו למתחם 10 ו-8, הם יגידו, במקום 10%, 30%.

חמד עמאר: במקום 30%, 40%, ואז אתה אומר, למה אני כן והוא לא? ואז את בעצם אומרת לראש המועצה, שמע, אני תוקעת אותך כאן, אתה לא תתקדם, לכן בנושאים האלה צריך להיות לא תמיד צודק.

חמד עמאר: צריך להיות חכם.

<מיכל מריל: אנחנו רוצים לקדם את התהליך הזה.

<מיכל מריל: אנחנו לא רוצים לתקוע ואני מציעה לא לומר את זה אפילו כי אני באמת פועלת בצורה נמרצת.

<מיכל מריל: זה מחוץ לעבודה השוטפת שלי, כל הפרוייקט הזה ובאמת אני מקדישה הרבה מאוד זמן רק בשביל שזה יצליח.

חמד עמאר: ואני מאמין שגם את רוצה.

חמד עמאר: ההצלחה שלך זו ההצלחה של הפרוייקט.

<מיכל מריל: בטח שאנחנו לא רוצים לעכב ולא לתקוע שום דבר.

<מיכל מריל: אני באופן אישי חושבת ש-6 יחידות דיור לדונם זה לא משהו שהוא בלתי אפשרי.

<מיכל מריל: אני חושבת שזה סך הכל לטובת העניין.

<מיכל מריל: זה משביח את הקרקע, אתה נותן אופציה לעתיד, הדורות הבאים.

<מיכל מריל: אתה אמרת שלא מוכרים ולא זה.

<מיכל מריל: אנחנו עדים ביישובים אחרים שנעשו עסקאות.

<מיכל מריל: הראו לנו את העסקאות האלה, פירטו לנו אותן.

<מיכל מריל: יש כבר איזשהו תהליך, ניצנים של קנייה ומכירה של קרקע.

<מיכל מריל: אי אפשר לבוא ולומר, אין, לא היה ולא יהיה.

חמד עמאר: תמיד יש את החריג, אבל הכלל זה מה שדיבר ראש המועצה.

חמד עמאר: אני בא משם.

<מיכל מריל: אני לא רואה בזה חריג, אני רואה בזה כמגמה.

<מיכל מריל: הייתי אומרת שזו מגמה.

<מיכל מריל: זה לא חריג.

חמד עמאר: מגמה זה תהליכים, אבל אנחנו לא רואים את זה.

חמד עמאר: אני מתוך עמי חי.

חמד עמאר: אני מכיר את זה.

חמד עמאר: למכור קרקע פרטית אצל הדרוזים זה כמעט בלתי אפשרי.

חמד עמאר: זה נושא שלא קשור באף אחד.

חמד עמאר: זה קשור במנטליות שהוטמעה דורות, שאנחנו לא מוכרים את הקרקע שלנו.

חמד עמאר: אנחנו לא עוזבים את הקרקע שלנו ואני לא רואה את האנשים שמוכרים.

חמד עמאר: אני לא יכול לקחת את החריג כתהליך שמתחיל.

<מיכל מריל: טוב, אני לא רוצה להתווכח בעניין הזה.

<מיכל מריל: אני אומרת לך שהוצגו בפניי נתונים שהעידו על מכירות, אבל אני לא חושבת שאנחנו צריכים להתווכח על זה עכשיו.

<מיכל מריל: אלה הנתונים.

<מיכל מריל: זה עובדות.

<מיכל מריל: נגעת בעניין הזה של ה-1.5 מיליון, התוספת.

<מיכל מריל: תראו, מעדא בעצם אמר שהיתה איזושהי פגישה במנהל התכנון והבטיחו לו לקדם מתחם נוסף להרחבות.

חמד עמאר: לא, הוא אמר, השר הבטיח לו 1.5 מיליון.

<מיכל מריל: שני דברים.

<מיכל מריל: אחד, היתה פגישה במנהל התכנון.

<מיכל מריל: לא מתכחשת לזה.

<מיכל מריל: נכון, היתה פגישה.

<מיכל מריל: בסיכום נאמר שם שיתמכו בו מקצועית.

<מיכל מריל: לא נאמר שיהיה תקציב.

<מיכל מריל: אנחנו, בינינו, לא יכולים להגיד, יהיה תקציב.

<מיכל מריל: אנחנו תכנונית יושבים, אומרים אוקיי, אנחנו מסכימים למה שאתה אומר, אנחנו מבינים את מה שאתה אומר.

<מיכל מריל: אנחנו מביעים נכונות.

<מיכל מריל: ברגע שיהיה תקציב אנחנו נתמוך בזה.

<מיכל מריל: דבר שני, הוא אומר שהשר הבטיח.

<מיכל מריל: מעבר להבטחה של השר יש מנגנונים שעל פיהם אפשר להעביר כסף.

<מיכל מריל: אנחנו ניסינו, תאמין לי, בכל דרך אפשרית.

<מיכל מריל: לא הצלחנו ולכן ניסינו להעביר את זה דרך משרד השיכון.

<מיכל מריל: משרד השיכון אמר אוקיי, אני מעביר את זה, אני יודע איך לטפל בזה.

<מיכל מריל: עבר את כל מה שצריך, הגיע לוועדת מכרזים או ליועץ המשפטי.

<מיכל מריל: אמרו לו, חביבי, אנחנו צריכים קריטריונים.

<מיכל מריל: תגיד לנו איך אנחנו מחלקים רק ליאנוח ג'ת ולא לכסרא סמיע.

<מיכל מריל: פה נתקעים.

<מיכל מריל: פה אנחנו נתקענו, פה משרד השיכון נתקע.

<מיכל מריל: ברגע שאין לנו מסגרת תקציבית להחלטת ממשלה, אנחנו לא יודעים איך להעביר את זה.

<מיכל מריל: אם אתם יכולים לעזור לנו, בבקשה.

<מיכל מריל: אני קיבלתי ממנו גם מיפוי, בדקתי את זה תכנונית, כתבתי לו במייל שאנחנו נותנים לזה אוקיי.

<מיכל מריל: עדכנתי את המחוז.

<מיכל מריל: אמרתי לו, תשבו עם המחוז, קדימה, תקדמו את זה, אבל נתקענו מבחינה תקציבית.

<מיכל מריל: אני אומרת את זה לוועדה.

<מיכל מריל: אם יש אפשרות לקדם את זה, אנחנו נשמע.

חמד עמאר: אנחנו כוועדה נוציא מכתב למשרד האוצר ולשר האוצר ונבקש ממנו לאשר את התקציב שהבטיח, של 1.5 מיליון.

חמד עמאר: הוא לא הבטיח 3.3, מה שאתה דיברת עליו, אבל לפחות להניע תהליך.

חמד עמאר: אנחנו נוציא מכתב כוועדה.

חמד עמאר: אני חושב שאתה גם צריך לעשות עבודה מול השר, ללחוץ עליו שבאמת יממש את ההבטחה שלו.

<מיכל מריל: הנושא האחרון זה היועץ האסטרטגי שביקשת, יועץ שיעזור להם בענייני תכנון.

<מיכל מריל: מעדא פנה אלי בעניין הזה.

<מיכל מריל: הובהר לי שזה אפשרי שהם יקבלו יועץ אסטרטגי ואחר כך הסתבר שזה בלתי אפשרי מכיוון שהיועצים האסטרטגיים שאנחנו מייעדים לרשויות זה מכוח החלטה 922 שמיועדת למגזר הערבי ולא למגזר הדרוזי ולכן אין לנו כרגע תקציב לזה, אז אם אפשר להעביר החלטה בממשלה לתוספת תקציב בכל מיני נושאים כולל סיוע בנושא של תכנון ובנייה והנושא הארגוני, אנחנו רק נתמוך.

<מיכל מריל: אנחנו יודעים איך לעשות את זה אבל כרגע תקציב, אין לנו מאיפה.

חמד עמאר: ב-922 מוזכר המגזר הדרוזי ואני חושב שצריך לבדוק.

<מיכל מריל: לא, 922 זה רק מגזר ערבי.

חמד עמאר: ולא מוזכר המגזר הדרוזי.

חמד עמאר: מנגנוני הקצאה, אני עבדתי על זה והצלחתי להכניס מנגנוני הקצאה גם למגזר הדרוזי אחרי שעיינתי טוב מאוד בהחלטה, וההחלטה, היתה בה אפשרות להכניס גם את המגזר הדרוזי במנגנוני ההקצאה.

<מיכל מריל: אני יודעת שלשימור המנגנון ועזרה לוועדות המקומיות ניתנו 100 מיליון שקל.

<מיכל מריל: 100 מיליון שקל האלה, אנחנו משתמשים גם לנושא של מתכנן אסטרטגי לוועדות המקומיות.

חמד עמאר: כתוב בבירור שהמגזר הדרוזי לא נכלל.

חמד עמאר: אני רוצה לבדוק גם את הנושא של משרד השיכון, כי אני בדקתי אז עם משרד החינוך והצלחתי להכניס את מנגנוני ההקצאה כי לא היה כתוב בבירור שהמגזר הדרוזי בחוץ.

<מיכל מריל: אני מבחינתי סיימתי.

חמד עמאר: אני רוצה לשאול אתכם כמנהל התכנון.

חמד עמאר: אני כאזרח תושב יאנוח, שאני נמצא במתחם 2, 7, מתי אני יכול לקבל אישור בנייה ולהתחיל לבנות את הבית שלי?

<מיכל מריל: ברגע שהתכנית תהיה מאושרת.

חמד עמאר: מתי תהיה התכנית מאושרת?

חמד עמאר: אני רוצה לבנות.

חמד עמאר: 2 ו-7 אמרתם שאתם מתקדמים, מפקידים מחר-מחרתיים.

<מאהר מסעוד: היום נוסח הפרסום ייחתם.

<מאהר מסעוד: הרשות המקומית תפרסם את הפרסום להפקדה.

<מאהר מסעוד: יש לנו שישים יום להגשת התנגדויות אם יהיו התנגדויות, ואם יהיה הליך של התנגדויות אז נשמע התנגדויות.

חמד עמאר: כמה זמן בדרך כלל תהליך של התנגדויות?

חמד עמאר: תלוי במספר?

<מאהר מסעוד: תלוי במספר, אם יש צורך חוקר, למנות חוקר או לא וזו עבודה של המועצה המקומית שיכולה גם להסביר לתושבים מה התכנית והיא יכולה לחסוך התנגדויות.

<מאהר מסעוד: במקרה שיש לנו הגשת התנגדויות, זה מחייב אותנו בעוד הליך של דיון התנגדויות או שני דיונים לפחות וזה יכול להימשך עד חצי שנה לפחות.

חמד עמאר: ואם אין התנגדויות?

<מאהר מסעוד: יכולים לאשר אותה תוך ארבעה חודשים.

חמד עמאר: ותוך ארבעה חודשים יכולים להוציא רישיון בנייה?

<מאהר מסעוד: ניתן להוציא היתר בנייה.

<מאהר מסעוד: זה תלוי גם ברמת המגרש.

חמד עמאר: תודה.

חמד עמאר: משרד השיכון, בבקשה.

<אמין אבו חייה: אדוני היושב ראש, תרשה לי בפתח הדברים לברך את ראש הרשות והצוות שלו על עשייה מאוד מרשימה.

<אמין אבו חייה: יש פה תהליכים מאוד רחבים שקורים, שיאנוח ג'ת לא זכתה בהם הרבה מאוד שנים אחורה.

<אמין אבו חייה: אני אגיד לחסבאני, מה תעשה בשנה הבאה?

<אמין אבו חייה: אתה לוקח הרבה פרויקטים על הפרק.

<אמין אבו חייה: תשאיר משהו לשנה הבאה.

<אמין אבו חייה: תאתגר אותנו עם התקציב שלך גם בשנה הבאה, כי בסך הכל הכל מתקדם בכל המרחבים ובכל התחומים.

<אמין אבו חייה: אני גם מצדד במה שמיכל אומרת, שסך הכל יש פה עשייה מאוד מרשימה ביישוב ואין נקודה שראש הרשות לא נוגע בה וגם שלא נותנת מענה.

<אמין אבו חייה: לצורך הדיון אני אגיד שני דברים.

<אמין אבו חייה: דבר ראשון, מדיניות שר הבינוי והשיכון, חבר הכנסת יואב גלנט, היא חד משמעית: דבר ראשון, פתרון למצוקת הדיור לכל הזוגות הצעירים, נושא עדיפות ראשון בדגש על חיילים משוחררים.

<אמין אבו חייה: הדבר הזה גם בהיבט של כל היישובים הדרוזים, זה הרוב חיילים משוחררים, לכן אנחנו היום מקדמים בעדיפות ראשונה שכונות לחיילים משוחררים.

חמד עמאר: התכנון של השכונות חיילים משוחררים זה בתחום אחריותכם, ופיתוח, והקרקע בתחום אחריות של - - - ?

<אמין אבו חייה: הקרקע היא הקצאה של רמ"י.

<אמין אבו חייה: משרד הבינוי והשיכון מקדם את התכניות האלה, מתקצב אותן, מלווה אותן וגם משווק אותן עד הסוף.

חמד עמאר: איפה אנחנו עומדים ביאנוח בנושא הזה?

<אמין אבו חייה: במקרה של יאנוח ג'ת השכונה הקיימת היא קיימת.

<אמין אבו חייה: השכונה הנוספת שהציג אותה פה ראש הרשות, 550 יחידות דיור, היא כרגע בשלב ראשוני ומתחילה להתקדם.

<אמין אבו חייה: יש כבר הסכמה מכאן שהיא הולכת למסלול ותמ"ל.

<אמין אבו חייה: ותמ"ל זה מסלול מהיר.

<אמין אבו חייה: אנחנו נתקצב אותה, אנחנו נעמוד מאחוריה.

חמד עמאר: הקרקע הוקצתה ממנהל מקרקעי ישראל.

<אמין אבו חייה: למעשה זה גריעה משטח מוניציפלי, למעשה תוספת לתכנית המתאר היישובית לצורך העניין.

<אמין אבו חייה: מכיוון שיש כבר הסכמה במסלול הותמ"ל, הכל אמור להיפתר.

<אמין אבו חייה: אנחנו מצפים שזה כן יתקדם מהר.

<אמין אבו חייה: במקרה הזה אמירת השר היא חד משמעית, השר שלנו, כן לקדם את זה בעדיפות ראשונה, לכן היא תקבל מבחינתנו עדיפות ראשונה לקידום התכנית הזאת.

<אמין אבו חייה: זה דבר ראשון.

<אמין אבו חייה: דבר שני לגבי החלטת הממשלה 959 והיא החשובה פה.

<אמין אבו חייה: כל הניתוח של ההחלטה חייב אותנו לעבוד לפי קריטריונים שמחייבים לגבי כולם בחלוקת התקציב.

<אמין אבו חייה: אותם קריטריונים שנקבעו, למעשה כל שקל צבוע לרשות מסוימת לפרוייקט מסוים על פי כל הסעיפים שיש בהחלטה.

חמד עמאר: אז יש קריטריונים.

חמד עמאר: מה עיכב את העברת 1.5 מיליון שקל?

<אמין אבו חייה: ה-1.5 מיליון שקל הם כביכול כסף תוספתי למה שהיישוב מקבל, ובצדק.

<אמין אבו חייה: הוא מציג תמונה אחת ברורה, שהכסף שהוא קיבל על פי החלוקה של גודל היישוב והמצב הסוציו אקונומי, הטופוגרפי, השיפועים, כל מה שנקבע בקריטריונים אינו מכסה את כל הצרכים שנוגעים למעשה בקנה.

<אמין אבו חייה: אנחנו ניסינו להעביר את ה-1.5 מיליון - - -

חמד עמאר: יש לכם את הכסף.

<אמין אבו חייה: לא.

<אמין אבו חייה: אני אסביר את זה שיהיה ברור.

<אמין אבו חייה: ניסינו להעביר את הכסף מתוך תקציבי ההחלטה מכיוון שאין כסף שהוא לא מחולק.

<אמין אבו חייה: כשהגענו למצב לאשר את זה דרך החשבות ודרך היועץ המשפטי, נתקלנו שזה בלתי אפשרי, כי ממי תיקח?

<אמין אבו חייה: כל אחד שתיקח לו, גם אם הוא לא מתקדם, הוא יקים צעקה משפטית צודקת, הכסף שלי, אני לא נותן לאחר.

חמד עמאר: כל הכסף צבוע ומחולק אצלך ורצית לקחת את ה-1.5 מיליון לא כסף תוספתי, מהכסף שנמצא אצלך.

<אמין אבו חייה: נכון.

חמד עמאר: שכבר חולק.

<אמין אבו חייה: ולכן לא הצלחנו להעביר את זה.

חמד עמאר: בלתי אפשרי שתעביר את זה.

<אמין אבו חייה: נכון שיישוב מסוים שלא מתקדם ואני יכול לגשת אליו, בוא ניתן עכשיו מתוך זה, נתקלנו בהתנגדות גם משפטית שזה בלתי אפשרי להעביר את זה וגם היישוב האחר לא יקבל.

<אמין אבו חייה: זה נכון לגבי כולם ולכן ההצעה שלנו היתה למעשה, האוצר יודע לייצר את ה-1.5 מיליון האלה מתקציבים של יתרות לא מנוצלות, בין אם זה בהחלטה הזו ובין אם זה בהחלטה אחרת.

<אמין אבו חייה: אם האוצר יגיד, יש את הכסף, אנחנו נדע להביא אותו ונדע גם להעביר אותו.

<אמין אבו חייה: אנחנו בעד היישוב.

<אמין אבו חייה: לדעתי הכסף הזה חשוב.

<אמין אבו חייה: צריך להפעיל לחצים לא רק שלנו.

חמד עמאר: מתוך התקציב של המשרד אין כסף או רק אתם מסתמכים על התכנית?

<אמין אבו חייה: הכסף של המשרד, למעשה אנחנו היום מחויבים לחלק על פי קריטריונים.

<אמין אבו חייה: הנהלים שהיו פעם, שהיינו מחזיקים את הכסף ואחר כך מחלקים לפי התקדמות כבר נעלמו מהעולם.

<אמין אבו חייה: היום כל החלטת ממשלה, יש בה מסגרת תקציבית, נקבעים קריטריונים, נקבעים סדרי חלוקה.

<אמין אבו חייה: אנחנו צובעים את הכסף לחמש שנים קדימה ולכן אין לי היום כסף תוספתי שאני יכול להגיד, אני יכול להביא אותו.

<אמין אבו חייה: אם האוצר ייתן לי את זה והוועדה הזו המכובדת תעזור לנו בעניין הזה, אנחנו נשמח מאוד.

חמד עמאר: לוועדות האחרות נזמין את האוצר, כי באוצר היה לנו דיון לפני שבוע ושם דיברו בין 1.5 מיליארד ל-2 מיליארד.

חמד עמאר: אמרתי להם, אתם מדברים בין 1.5 מיליארד ל-2 מיליארד.

חמד עמאר: 500 מיליון שקל אתם לא סופרים, סימן שיש כל כך הרבה כסף ואנחנו כאן מדברים על 1.5 מיליון, מדברים על כל התכנית כאן של ה-40 מיליון שקל ושם הם לא סופרים בין 1.5 מיליארד ל-2 מיליארד ואומרים, התקציב בין לבין, אז כאילו שזה כסף קטן, חצי מיליארד שקל.

<אמין אבו חייה: ה-40 מחולקים כולם לצורך העניין לנושאי תכנון ולכן הכסף הוא כסף תוספתי חד משמעית, וגם לצורך העניין בסוגיה המשפטית, אם הייתי עכשיו רוצה לייצר מתוך הכסף מה שפה מיכל אמרה, זה לא יעבור.

<אמין אבו חייה: אנחנו לא נוכל לפרוץ את המסגרת וגם לא נוכל לשנות את הקריטריונים.

<אמין אבו חייה: זה בלתי אפשרי.

<אמין אבו חייה: לצורך 922, להערה שאמרת בעניין הזה.

<אמין אבו חייה: ב-922 אין תקציב לדרוזים.

<אמין אבו חייה: נכתב שם חד משמעית, יש לי פה את ההחלטה מול העיניים, כתוב "למעט החלטות שלמעשה תוקצבו", לצורך העניין לדרוזים ולצ'רקסים.

חמד עמאר: אבל יש סעיפים מיוחדים שלא נוגע.

חמד עמאר: אחרי זה אני אעבור עליה.

חמד עמאר: אני הצלחתי להוציא ממנה כסף למגזר הדרוזי בהחלטה של הממשלה, אז אני אעבור עליה ואני אגיד לכם אם נצליח להוציא גם כאן כסף.

<אמין אבו חייה: זה לצורך העניין.

חמד עמאר: תודה רבה.

חמד עמאר: שיח' זוהיר ביקש ממני ודיבר איתי על כל הנושא של המתחמים ואני אמרתי, ניכנס לנייר של יאנוח ונתחיל לעבוד על מנת לקדם את הנושא של התכנון ביאנוח, ללוות אותו דרך הוועדה כמו שעשינו, ואמרתי את זה בוועדה הקודמת.

חמד עמאר: אנחנו ליווינו את שכונת אבו שאח מ-2011.

חמד עמאר: היום קיימנו דיון אחרי שאושרה התכנית.

חמד עמאר: אז דיברו איתנו שבלתי אפשרי.

חמד עמאר: הליווי שלנו וכמה ועדות שקיימנו כאן עזרו וקידמו, גם בעזרת מאהר שהוא ממנהל התכנון שעשה עבודה טובה, אז אנחנו כאן גם רוצים ללוות את התכנית הזאת ואני מודיע מראש, יהיה דיון המשך.

חמד עמאר: אנחנו נשתדל להכניס אחת לששה חודשים, לחזור על היישובים ולקיים דיון ולראות איך אנחנו מתקדמים לפי הפרוטוקול שהיה בוועדה הקודמת.

חמד עמאר: בבקשה.

<חטיב זהר אלדין: חטיב זהר אלדין, תושב יאנוח.

<חטיב זהר אלדין: כבוד היושב ראש, חבר הכנסת, אני מקווה שבאמת תהיה עוד הרבה שנים כחבר כנסת, עבדאללה אבו מערוף, כבוד יושב ראש המועצה והמהנדס, אורחים נכבדים, מי שנמצא פה.

<חטיב זהר אלדין: אני קצין במשטרת ישראל.

<חטיב זהר אלדין: יצאתי לפנסיה לפני שמונה שנים.

<חטיב זהר אלדין: כל הזמן הייתי מחוץ לבית כי כל הזמן הייתי בשטחים ושירתי ברוב השירות שלי בשטחים.

<חטיב זהר אלדין: הייתי גם בשריון מ-80' ועד עכשיו אני גם תורם ונותן למען המדינה.

<חטיב זהר אלדין: יש לי שלושה בנים ובת.

<חטיב זהר אלדין: שני הבנים הראשונים, הראשון איש משטרה שמשרת במשגב, בן 25.

<חטיב זהר אלדין: השני סיים טכניון והוא עכשיו בן 23, והשלישי, העתודה, עוד חודשיים הוא מתגייס.

<חטיב זהר אלדין: קניתי את האדמה במתחם 2.

<חטיב זהר אלדין: במקום לקחת את הפנסיה קניתי אדמה ואין לי רצון לבנות בשכונת חיילים משוחררים כי אני רוצה לבנות על אדמה פרטית בצורה מסודרת.

<חטיב זהר אלדין: תמ"א 35 יצאה לפועל ואיחוד וחלוקה, ואני לא נגד איחוד וחלוקה ואני מוכן ונותן, וראש המועצה פה וגם המהנדס.

<חטיב זהר אלדין: אני מהראשונים שאומר לתת 30%.

<חטיב זהר אלדין: אני צריך שהבן שלי יחיה באיכות חיים למרות שהאדמה, קניתי אותה ואין לי בעיה עם זה.

<חטיב זהר אלדין: אני מלווה את התכנית הזאת הרבה זמן.

<חטיב זהר אלדין: כל הזמן הייתי מחוץ לבית.

<חטיב זהר אלדין: באתי עכשיו הביתה ואני רואה את הבעיות שישנן והילדים רואים את הבעיה העתידית שלהם.

<חטיב זהר אלדין: בכפר אורנים לידנו, אני יוצא, תוך שנה-שנתיים, בום, קמה שכונה.

<חטיב זהר אלדין: תוך שנה-שנתיים, בום, יש אישור.

<חטיב זהר אלדין: אצלנו הכל תקוע, אני לא יודע למה.

<חטיב זהר אלדין: הסקירה שלך, יושב ראש המועצה, אני מאוד נהניתי לשמוע אותה, אבל אני רוצה את הפארטו.

<חטיב זהר אלדין: משרד התכנון נמצא פה.

<חטיב זהר אלדין: לא שמעתי פארטו, מתי אני מקבל אישור לבנות.

<חטיב זהר אלדין: אמרו באופן ברור, אם לא תהיה התנגדות ממתחם 2, תוך ארבעה חודשים אתה אמור לקבל רישיון בנייה, ואם יהיו התנגדויות, זה ששה חודשים.

<חטיב זהר אלדין: סליחה, חזרנו לגלגל המסתובב והדלת המסתובבת.

<חטיב זהר אלדין: אחד יבוא וייתן התנגדות, אני אחכה, ועכשיו אנחנו בפתח בחירות וראש המועצה אמר פה בחירות, ויש אנשים שאם הוא מקדם את זה אז יש לו בעיה.

<חטיב זהר אלדין: גם אנחנו עכשיו בפתח בחירות וזה מתגלגל ולא ששה חודשים.

<חטיב זהר אלדין: אני באתי לפה מעודד ואופטימי אבל אני שומע פה את הרחשים.

<חטיב זהר אלדין: אני אומר לכם, אני יוצא מפה עם דכאון ואני לא יודע מה להסביר לבן שלי שמתגייס עוד חודשיים.

<חטיב זהר אלדין: רק אתמול שכלנו שני שוטרים ויש לנו בעיה מאוד קשה.

<חטיב זהר אלדין: אני איש ביטחון ואכפת לי.

<חטיב זהר אלדין: יש לי בעיה מאוד קשה להסביר לילדים שלי ולאחרים, ואני עובד עם תנועות נוער.

<חטיב זהר אלדין: יש לי בעיה מאוד קשה להסביר להם.

<חטיב זהר אלדין: אתה נותן ואתה לא מקבל.

<חטיב זהר אלדין: הבירוקרטיה הזאת הורגת אותנו בלהסביר.

<חטיב זהר אלדין: אני רוצה לצטט את חבר הכנסת אבו עמאר שאתמול דיבר וגם את רוני דניאל, הכתב לענייני צבא בערוץ 2.

<חטיב זהר אלדין: "לא רק לחבק אותנו בימים של עצב ולא רק 360 יום", למרות שאני לא רואה את זה בכלל, או לפני בחירות.

<חטיב זהר אלדין: אני רוצה לחבק גם בדברים האלה, לתת לצעירים שלנו, ואני אומר לכם, ראש המועצה פה עושה עבודה, קודש קודשים.

<חטיב זהר אלדין: חברי הכנסת גם.

<חטיב זהר אלדין: אני אומר לכם, הוא לא רוצה להגיד את זה.

<חטיב זהר אלדין: אני אגיד את זה.

<חטיב זהר אלדין: אין לנו מה להסביר לצעירים.

<חטיב זהר אלדין: חבית נפץ ענקית יש לנו בקרב הצעירים שלנו כי אין להם מה לבנות.

<חטיב זהר אלדין: שכונת חיילים משוחררים, הכל מאושר.

<חטיב זהר אלדין: אני אומר לכם, יש שם זוגות צעירים, שמונה שנים מאורסים וכמעט הגיע לפרידה.

<חטיב זהר אלדין: רק עכשיו פתאום ראו טיפת אור שהתחילו לבנות.

<חטיב זהר אלדין: אני אומר לכם, שמונה שנים זה המון זמן.

<חטיב זהר אלדין: יש לנו את המנהגים.

<חטיב זהר אלדין: זה לא שהכל חופשי ואני יכול ללכת לגור.

<חטיב זהר אלדין: אני רוצה לגור בכפר שלי, באדמה שלי ומוכן לתת את ה-30%.

<חטיב זהר אלדין: אני פה באמת רוצה להודות לך כחבר כנסת, רוצה להודות לעבודה הכבירה של ראש המועצה וכולי תקווה באמת, ולא לחזור הביתה עם הרגשה מצוברחת, למרות שעוד הפעם, המשפחה היא משפחה עתירת ניסיון בצבא.

<חטיב זהר אלדין: אני נכה צה"ל וגם משפחה שכולה.

<חטיב זהר אלדין: אני אומר לכם, אני כאיש שיש לי את כל המכלול הזה, במתן אין לי מה להסביר.

<חטיב זהר אלדין: אני מקווה שבעוד ארבעה חודשים יהיה לי באמת את הכוח לעמוד ולהגיד אוקיי רבותיי, אמרו וצדקו, ולא הסחבת.

חמד עמאר: אני מבטיח לך שאנחנו נקיים דיון תוך ששה חודשים מהיום, כי אני רוצה לתת להם את הששה חודשים.

חמד עמאר: אנחנו רוצים לבדוק איפה התקדמנו.

חמד עמאר: כל מילה שאתה אמרת עכשיו, אני חותם עליה ואני מקווה שאנחנו נגיע לתוצאה שאנחנו רוצים ובעצם כל מי שיושב בחדר הזה רוצה את התוצאה הזאת.

חמד עמאר: אני רוצה לאפשר למרכז השלטון המקומי, מר נביה נסראלדין להגיד כמה דברים.

חמד עמאר: בבקשה.

<נביה נאסראלדין: קודם כל זה משמח אותי שאני שומע דברי שבח על ראשי המועצות, ואת האמת, אני הרגשתי גם בישיבה הקודמת ועכשיו הישיבה הזאת מחזקת אותי, שיש לנו צוות מנהיגות מעולה ואדיר והוא רוצה לנהל את היישוב, אבל הבעיה התקציבית ואז אנחנו חוזרים על אותו תקליט שהיה וכל הדברים האלה.

<נביה נאסראלדין: כל העבודה שעושה אותה מעדא וגם עושים אותה ראשי מועצות אחרים שהם רוצים לקדם את כל נושא התכנון ביישובים, אני לא חושב שהתקציב הוא איך לתקצב אותם, בעיה שתעמוד בפניהם, ואנחנו לא רוצים על אותו תקליט שתמיד מנהל התכנון וועדות התכנון יגידו שהמגזר הדרוזי הוא עבריין בנייה, לכן מי שהיום צריך לעבור על העבריינות ומי שצריך להיראות שהוא באמת צריך תעודת עבירות זה רק המשרדים האלה שרק מדברים.

<נביה נאסראלדין: אני שמחתי מאוד שאתה הבאת נושא, שהתכניות האלה צריכות לרדת בכלל ואנחנו צריכים להיות בתקציב המדינה.

<נביה נאסראלדין: לא מדברים רק על התכנית הזאת, על 2332 ועל 959 וכל הדברים האלה.

<נביה נאסראלדין: אני לא חושב שחסר כסף.

<נביה נאסראלדין: הכסף צריך לעבור לרשויות המקומיות על מנת לקדם את התכניות האלה.

<נביה נאסראלדין: מרכז השלטון המקומי מחזק את הידיים של ראשי הרשויות.

<נביה נאסראלדין: אני תמיד איתם בקשר ומה שאמר התושב מיאנוח זאת בדיוק האמת שנמצאת היום ברחוב הדרוזי.

חמד עמאר: תודה רבה.

חמד עמאר: מנהל מקרקעי ישראל, אני רוצה לשמוע.

חמד עמאר: כאן דובר על תכנית חדשה של 500 יחידות דיור.

חמד עמאר: האם הקרקע הוקצתה לנושא בשכונה החדשה ביאנוח?

חמד עמאר: לא הוקצתה?

חמד עמאר: ידוע לכם?

חמד עמאר: כי שני השרים מאותה מפלגה, גם השר הממונה על מנהל מקרקעי ישראל וגם שר השיכון.

חמד עמאר: אני מאמין שהם מתואמים וכשמבטיחים משהו זה באמת מתקדם.

<רונית ליברסאט: היישוב יאנוח ג'ת מנוהל גם בתכנון וגם בשיווק, כמו שהנציג של משרד השיכון אמר, על ידי משרד השיכון.

<רונית ליברסאט: אנחנו נכנסים כשאתם מסיימים את העבודה, את כל התהליך של התכנון, לשיווק, ואנחנו מבצעים למעשה את העסקה.

<רונית ליברסאט: אנחנו לא ממש מעורבים ביישוב.

חמד עמאר: אין הקצאת קרקע לפני, דרך המנהל?

חמד עמאר: שאני אבין, אני לא יודע את זה.

חמד עמאר: פעם היה משרד השיכון ממונה על מנהל מקרקעי ישראל, אז הבנו את זה.

חמד עמאר: האם משרד השיכון היום יכול להגיד, יש לי 500 דונם של מנהל מקרקעי ישראל, אני מתחיל לתכנן עליהם, בלי שיהיה לו את האישור של מנהל מקרקעי ישראל שאותה קרקע היא ייעודית לחיילים משוחררים?

<רונית ליברסאט: זה נעשה תמיד בתאום איתנו.

<רונית ליברסאט: אנחנו רושמים את ההרשאה או נותנים את ההרשאה לתכנן.

חמד עמאר: יש הרשאה לקרקע שדובר עליה?

<רונית ליברסאט: אני לא יודעת אם יש הרשאה אבל אפשר לבדוק את זה.

חמד עמאר: אז אני מבקש שתבדקי ותחזרי לוועדה, אם יש הרשאה לאותה קרקע שדובר עליה, של ההקצאה.

<רונית ליברסאט: טוב, אני אבדוק את זה.

<רונית ליברסאט: אני רק אומרת שמבחינת התהליך ושיתוף הפעולה שלנו זה נעשה כמו בכל יישוב אחר.

<רונית ליברסאט: יש ישובים שאנחנו מתכננים בהם ויש יישובים שמשרד השיכון.

חמד עמאר: כל היישובים הדרוזים, משרד השיכון מתכנן.

<רונית ליברסאט: אני ביררתי לקראת הדיון הזה וזה ישוב שבאמת משרד השיכון מטפל בו.

<רונית ליברסאט: כמובן שכאשר מבצעים את העסקה על הקרקע, אנחנו מבצעים את העסקה אבל כל התהליך של התכנון והיציאה למכרזים וכל זה, זה נעשה במקרה הזה באמצעות משרד השיכון.

<רונית ליברסאט: בסוף התהליך אחרי שיש את הכל, מי שמבצע בתכל'ס את עסקת המקרקעין - - -

חמד עמאר: אני יודע על העסקה.

חמד עמאר: אני מכיר.

חמד עמאר: אני שאלתי כי כאן דובר על תכנית חדשה ותכנון חדש.

חמד עמאר: רציתי לדעת אם מנהל מקרקעי ישראל העביר את ההרשאה למשרד השיכון ולא יכולתי לקבל תשובה.

חמד עמאר: <רונית ליברסאט:> אני אבדוק את זה ספציפית, אבל בדרך כלל זה תמיד נעשה ביידוע.

חמד עמאר: יש הרשאה כבר?

<קריאה: עדיין אין.

חמד עמאר: אז מה שאני מבקש באמת, לבדוק ואם אין הרשאה, לזרז את העברת ההרשאה למשרד השיכון על מנת שנתקדם בשכונה החדשה.

<אמין אבו חייה: אני רק אגיד משהו בעניין הזה, ברשותך.

<אמין אבו חייה: יש תהליכים שמתקיימים במקביל.

<אמין אבו חייה: וואנס, הרשות הצביעה על השטח שהיא רוצה והיא דרשה אותו.

<אמין אבו חייה: משרד השיכון ישב מול רמ"י, מול המנהל.

<אמין אבו חייה: הותמ"ל נכנס לתמונה.

<אמין אבו חייה: נכנסים לתהליך למעשה שעובד במקביל והוא תהליך מואץ לאשר את הקרקע במקביל.

<אמין אבו חייה: ברגע שאין התנגדויות ואין חסמים שיכולים עכשיו להשפיע, לצורך העניין לא שמורת יער ולא גיאולוגיה ולא דברים אחרים שיכולים להשפיע, נעשה תהליך הרבה יותר זריז ואז במסלול הותמ"ל לוקחים את הכל כמקשה אחת.

<אמין אבו חייה: זה המסלול המהיר והנכון לעשות את זה, לכן יושב ראש הרשות אמר בצדק, אני רוצה שתיכנסו לותמ"ל, כי הוא גם מהיר וגם אפשר לעשות את זה תוך שנה אחת.

חמד עמאר: אני מכיר את זה.

<אמין אבו חייה: כשאנחנו נדע, נספק כל מה שצריך גם מול רמ"י.

<אמין אבו חייה: וואנס, יש תכנית.

<אמין אבו חייה: השלב הבא, אנחנו כבר מכינים אותה לשיווק, עושים את ההכנות מבחינתנו ואז כל האומדנים וכל העלויות וכל מה שאנחנו עושים במקביל עם הרשות, אנחנו מעבירים את זה לרמ"י כדי לייצר את העסקה ואז יש תיק שיווק מסודר שרמ"י מכין אותה על בסיס האומדנים שלנו, על בסיס העלויות שאנחנו פיתחנו על פי הסיכומים שקבענו.

<אמין אבו חייה: מאותו רגע העסקה יוצאת לפועל.

<אמין אבו חייה: כרגע אנחנו בשלב הרבה לפני.

חמד עמאר: כן, כן, רק רציתי לוודא אם יש הרשאה, ואם אין הרשאה, שהיא תהיה כמה שיותר מהר.

חמד עמאר: בנושא של שיווק הקרקע בג'ת, הבנתי שאמור לצאת לשיווק.

חמד עמאר: יש לך תאריך מדויק מתי יוצאים לשיווק בג'ת?

<רונית ליברסאט: לא, אני מצטערת, אני פשוט מתחום תכנון ואני לא הכנתי נתונים של שיווק.

חמד עמאר: אז מה שאני מבקש מהמשרדים שמגיעים, להגיע מוכנים לוועדות.

חמד עמאר: אתם יודעים שעל ג'ת יאנוח אנחנו מדברים.

חמד עמאר: אתם יכולים לצפות לכל שאלה כאן בוועדה.

חמד עמאר: זה לעתיד.

חמד עמאר: אם תגיעי לוועדות ותצטרכי, תכירי את כל התחום של מנהל מקרקעי ישראל, כי את צריכה להיות הנציגה שלהם ולתת לנו את התשובות.

חמד עמאר: מישהו רוצה להוסיף עוד משהו?

חמד עמאר: בבקשה.

<יואב פרגו: אני יואב מרשות הטבע והגנים.

<יואב פרגו: אני רוצה רק להתייחס לנושא שעלה פה בסוף הדיון, התכנית הותמ"לית שמדברים עליה פה, שמציעים אותה, תכנית תכנון חדש שלא נמצא כרגע בתכנית.

<יואב פרגו: כנראה בתכנית מתאר אחרת היא היה עולה בנפרד ולא ברור למה בעצם מציעים תכנית חדשה.

<יואב פרגו: נעשתה פה עבודה מאוד רצינית במשך כמה שנים על ידי מנהל התכנון ותכנית מתאר כוללנית שיש שם מספר מתחמים.

<יואב פרגו: נגעו פה, ממש ירדו לרזולוציה באיזה שלב נמצא כל מתחם וגם עלה שבאמת כל השכונה כרגע נמצאת מחוץ לרשות של יאנוח ג'ת ויהיה שינוי גבולות, ככה נאמר.

<יואב פרגו: לפחות זה יובא לוועדת שינוי גבולות.

חמד עמאר: כבר אמר שיש לו הסכם.

<יואב פרגו: כבר אמר שיש לו הסכם.

<יואב פרגו: כרגע פשוט כל מה שנמצא במטה אשר נמצא לא בתוך מרקם עירוני וכמו שאנחנו יודעים, המדיניות של המועצה הארצית והמדיניות של תמ"א 35 בעצם קורית לפיתוח בתוך המרקם העירוני, ושמענו מתוך התכנית הכוללנית שיש עתודות מכובדות לקידום בתוך תחום היישוב.

<יואב פרגו: לא ברור למה פתאום עולה - - -

חמד עמאר: אני חושב שראש המועצה הסביר בצורה ברורה מאוד למה וגם מנהל התכנון אמר שהוא הבין אותו, למה, אז או שלא היית מתחילת התכנון ולא שמעת את ראש המועצה, ואני הזהרתי אותו ואמרתי לו גם, הבעיה הזאת, אנחנו נתקלים בה בכל היישובים, ודיברתי על בית ג'אן כדוגמא שאני מכיר אישית, שנתקלתי בה בוועדה.

חמד עמאר: אני מציע שבסוף הישיבה גם ראש המועצה יסביר.

עבדאללה אבו מערוף: סליחה, מה המטרה מהויכוח שלך?

עבדאללה אבו מערוף: לא הבנו כלום.

עבדאללה אבו מערוף: איזו שאלה אתה מעלה?

<יואב פרגו: השאלה היא למה צריך תכנון מחודש?

עבדאללה אבו מערוף: מה אכפת לך?

עבדאללה אבו מערוף: סליחה שאני מדבר גס.

עבדאללה אבו מערוף: אתם תפסיקו להיות חסמים, סליחה על הביטוי.

עבדאללה אבו מערוף: תפסיקו להיות חסמים.

עבדאללה אבו מערוף: בן אדם כאן דיבר והוא לא יכול היה להגיד את המילה.

עבדאללה אבו מערוף: אין לו את האומץ להגיד את המילה גזענות, לכן תפסיקו עם זה.

עבדאללה אבו מערוף: תסתלקו משם.

עבדאללה אבו מערוף: תפסיקו להיות חסם.

עבדאללה אבו מערוף: גם בדלית אל כרמל, גם בכל מקום, גם באכסאל, גם בטורעאן.

עבדאללה אבו מערוף: תפסיקו להיות חסמים.

חמד עמאר: חבר הכנסת אבו מערוף, הנציג עובד - - -

עבדאללה אבו מערוף: זה לא הוא.

עבדאללה אבו מערוף: אני מתכוון לרשות הטבע והגנים.

עבדאללה אבו מערוף: תפסיקו.

עבדאללה אבו מערוף: אנחנו גם שומרים על הטבע שלנו ועל הגנים שלנו, עם כל הכבוד.

חמד עמאר: כשיגיע השר שלו אנחנו נשאל את השר.

חמד עמאר: הוא עובד והוא מציג את העמדה שלו כעובד.

עבדאללה אבו מערוף: אני מבין.

עבדאללה אבו מערוף: זה לא בשבילו, סליחה, אבל תפסיקו.

חמד עמאר: אני צריך לכבד את האמירה שלו כעובד ואנחנו נעמוד מול האחראים ומול משרד השר.

עבדאללה אבו מערוף: סליחה שאני מפריע לך.

עבדאללה אבו מערוף: הכל מתכננים.

עבדאללה אבו מערוף: הכל מתואם בחסמים, חסמים מלאכותיים.

עבדאללה אבו מערוף: זו מדיניות של גזעניים במיוחד, אז תפסיקו, תגידו עמדה אמיצה שאנחנו אכן רוצים ללכת לקראתכם, כמו שזהר אמר.

עבדאללה אבו מערוף: זה מה שצריך, לא לבוא עם כל מיני תירוצים.

חמד עמאר: יש עוד מישהו שרוצה להוסיף עוד משהו?

עבדאללה אבו מערוף: תנו לנו לעבוד ולבנות בכבוד סוף סוף.

חמד עמאר: תודה רבה חבר הכנסת אבו מערוף.

עבדאללה אבו מערוף: מרקם עירוני?

עבדאללה אבו מערוף: יש צרכים שלא במרקם עירוני בעמונה, נכון?

עבדאללה אבו מערוף: שם יש מרקם עירוני ואתם לא מעיזים להגיד מילה.

עבדאללה אבו מערוף: עם כל הכבוד.

עבדאללה אבו מערוף: אני שותק כל הזמן, נותן ליושב ראש הוועדה לנהל באופן מקצועי ולכבוד ראש המועצה ואני אמרתי בהתחלה, אנחנו הולכים לקראת, אז בבקשה קצת הגינות.

חמד עמאר: תודה רבה.

חמד עמאר: יש עוד מישהו שרוצה להוסיף, כי אני רוצה לסכם את הדיון.

חמד עמאר: יש לי עוד דיון ב-14:00 אז מישהו רוצה להוסיף?

חמד עמאר: תודה רבה.

חמד עמאר: אנחנו קיימנו את הדיון הראשוני שלנו על נושא של יאנוח ג'ת.

חמד עמאר: קיבלנו סקירה מאוד מלומדת מראש הרשות, גם ממנהל התכנון.

חמד עמאר: אנחנו נמשיך ללוות את התכנית הזאת.

חמד עמאר: שמענו את תושב המקום בעצם שדיבר באמת ברגש רב ובכאב.

חמד עמאר: אנחנו מאמינים שבליווי שלנו ככנסת וכוועדת משנה את הנושא הזה אנחנו יכולים להתקדם.

חמד עמאר: אני רוצה לעשות ישיבת המשך בעוד חצי שנה כי אנחנו יוצאים לפגרה.

חמד עמאר: אנחנו נעשה ישיבת המשך.

חמד עמאר: אני מקווה מאוד שחברי, חבר הכנסת עבדאללה מערוף ישב לידי בעוד חצי שנה וגם עוד פעם ידבר דברים שכואבים לו.

חמד עמאר: אני תמיד תופס את עצמי ואומר, אני לעולם לא אתפרץ על עובד ופקיד שמגיע אלינו לוועדה, כי הוא עושה את העבודה שלו כמו שאני עושה את העבודה כנבחר ציבור.

חמד עמאר: אני רוצה לשמוע אותו עד הסוף.

חמד עמאר: הוא מייצג משרד, אבל אנחנו נעבוד ונעמוד מול השרים, מול המנכ"ל, מול יושב ראש הרשות שלכם, לכן זו העמדה שלי היתה תמיד ואני אשאר באותה עמדה.

חמד עמאר: אני רוצה להודות לכל מי שהגיע לדיון.

חמד עמאר: אנחנו נמשיך ונקיים דיון.

חמד עמאר: אני רוצה להוציא מכתב לשר האוצר שיקיים את ההבטחה שלו למועצה המקומית יאנוח ולראש המועצה ל-1.5 מיליון שקל.

חמד עמאר: אני חושב ששר שהוא מבטיח, זו הבטחה שלטונית והוא צריך לקיים ולא רק להבטיח בביקור.

חמד עמאר: הוא צריך לא רק להבטיח, הוא צריך לקיים יותר מאשר להבטיח, לכן אנחנו נוציא מכתב לשר האוצר על הנושא של להבטיח.

חמד עמאר: אנחנו גם רוצים להוציא ולקבל תשובה ברורה בנושא של הקפאת הליכים, כי שמענו הרבה דיבורים על הקפאת הליכים מתחומו של השר.

חמד עמאר: אנחנו שומעים גם באופן ברור מראש המועצה שאין הקפאת הליכים.

חמד עמאר: אנחנו גם היינו בטקס.

חמד עמאר: שמענו על הטקס וגזירת סרט של חיבורי חשמל באוגוסט 2015.

חמד עמאר: אנחנו שנתיים אחרי ואני הבנתי שאפילו בית אחד לא חובר מאז הטקס שאמר, אנחנו מודיעים ומתחילים, ואני יודע שיש ראשי רשויות שיצאו בכריזה לתושבים, תביאו, אנחנו הולכים לחבר אתכם לחשמל.

חמד עמאר: התושב לא אשם.

חמד עמאר: ברגע שהוא שומע שר, הוא אומר שזו הבטחה שלטונית.

חמד עמאר: אנחנו צריכים גם להוציא מכתב בנושא הזה, איפה אנחנו עומדים בנושא של חיבורי חשמל.

חמד עמאר: תודה רבה לכולם, הישיבה נעולה.